Poziv dijaspori da promoviše domaće turističke potencijale – Novosti Plus\nPoziv dijaspori da promoviše domaće turističke potencijale\n15 Jula, 2021 Dragana Morača\t0 Comments\nNa gradskoj plaži Ada u Novom Gradu danas je održano druženje sa dijasporom, u okviru projekta “Doživi Unu”, koji s ciljem promovisanja turističkih potencijala opština realizuje sa lokalnim i partnerima iz dijaspore.\nProjekat vrijedan 16.000 KM finansiraju Ministarstvo za ljudska prava i izbjeglice u Savjetu ministara, opština Novi Grad i partner iz dijaspore.\n“Projekat predviđa da poboljšanjem komunikacije sa dijasporom promovišemo turističke potencijale naše opštine”, rekla je viši stručni saradnik za izbjeglice, raseljena lica i povratnike Elma Ibraković.\nOna je navela da je u okviru projekta predviđeno više aktivnosti, te dodala da će građani koji žive i rade u inostranstvu dobiti promotivne materijale za predstavljanje turističke ponude Novog Grada.\nIbrakovićeva je dodala da se, osim toga, očekuju i prijedlozi ljudi koji žive u dijaspori, da bi zajedno bili određeni prioritetni projekti koji će biti realizovani.\nNačelnik opštine Miroslav Drljača rekao je da, uz ulaganja u infrastrukturu i smještajne kapacitete, Novi Grad može biti poželjna turistička destinacije, te napomenuo da najveći turistički potencijal te lokalne zajednice – rijeka Una nije dovoljno iskorišćen.\n“Ovo su počeci i nadamo se da će projekat imati rezultate”, rekao je Drljača i uručio zahvalnicu Bakiru Blagajčeviću koji je finansijsku podržao projekat.\n← Fresh Wave Festival: Više od pedeset renomiranih izvođača sa svjetske i regionalne muzičke scene\nNa ovogodišnjem Auto-reliju “Kozara-Sutjeska 2021” učestvovaće 110 takmičara →\n“M:tel”: Dostupna igra “Luedu”\nNesvakidašnja humanitarna akcija “Trka kandidata”: Političari trče za božićne trpeze siromašnih\n26 Decembra, 2020 Dragana Morača\t0\n22 Juna, 2021 Kristina Prole\t0


Foto: N.N. | Poslanicima "samo" minut za povredu poslovnika\nUroš Vukić 06.06.2020 08:15\nBANJALUKA - Ukoliko Prijedlog novog poslovnika Narodne skupštine Republike Srpske dobije podršku većine u NS RS, poslanici će, između ostalog, za povredu poslovnika, umjesto tri, imati samo jedan minut, dok će predsjednik Narodne skupštine Republike Srpske imati obavezu da prekine niz od pet povreda poslovnika.\nJedna od novina je i skraćenje vremena za izlaganje predsjednika kluba ili ovlaštenog predstavnika kluba, koji sada ima 20 minuta na raspologanju, dok je po novom poslovniku to 15 minuta. Skraćena je i redovna pauza sa dva na sat i po, tako da će prekid u radu Narodne skupštine Republike Srpske trajati od 15 do 16.30, a ne do 17 časova, kako je do sada bilo.\nPoslanici s kojima smo razgovarali kažu da će rasprava o Prijedlogu novog poslovnika biti sigurno "zanimljiva" bez obzira na to što su dosta približeni stavovi po ovom pitanju.\nIgor Žunić, šef Kluba poslanika SNSD-a, rekao je da nikome nije cilj da se uskrate nečija prava, te da je manje-više dosta toga ostalo isto te da je suština u svemu ta da se povreda poslovnika ne može zloupotrebljavati.\n"Prije smo imali da na povredi poslovnika potrošimo po pet ili šest sati. Sada je to vrlo korektno napravljeno i na najmanju moguću mjeru će se spriječiti zloupotreba. Kada je riječ o diskusiji, to je ostalo isto, osim toga što će šefovi klubova umjesto 20 imati 15 minuta. Pogledao sam sve parlamente, mi imamo najviše vremena i za poslanika i za šefa kluba", rekao je Žunić.\n"To nije posao Kolegijuma NS RS i on ne može imati tako široka ovlaštenja. Kolegijum je konsultativni organ gdje se dogovora o tome kada će sjednica biti održana, gdje će biti održana, o okvirnom dnevnom redu. Određivanje koliko će i ko će diskutovati to ne bih dao Kolegijumu", rekao je Perica Bundalo, poslanik PDP-a.\nS druge strane, Žunić ističe da je cilj da se dogovori koliko poslanika može govoriti te da je to i ranije pokušavano neformalno da se dogovori, međutim uvijek ima poslanika koji imaju šefa kluba i ne slušaju ga.\n"Suština je da se uvede red u rad NS RS. Po mom mišljenju, poslovnik je znatno bolji nego što je bio", rekao je Žunić.\n"Dogovor o poslovniku je jedini mogući put. Nikada u istoriji poslovnik NS RS nije donesen preglasavanjem i to je vrlo rizična i nepoželjna situacija", rekao je Bundalo.


Tviter profili demokratskog američkog predsedničkog kandidata Džoa Bajdena, bivšeg američkog predsednika Baraka Obame kao i nekih od najbogatijih ljudi poput Bila Gejtsa i Ilona Maska, hakovani su u sredu, izvijestili su svjetski mediji.\nHakovani su, između ostalih, i tviter profili milijardera Džefa Bezosa, repera Kanjea vesta i njegove supruge, rijalizi zvezde Kim Kardašijan.\nU hakovanim tvitovima poručeno je da se zarada može udvostručiti ako se pošalje donacija u kripto valuti u tačno određeni „kriptovalutni novčanik“. U nekoliko sati nakon započetog hakerskog napada oko 300 ljudi je naselo na bitkoin prevaru i poslalo više od 100.000 dolara vredne Bitkoine.\nTvitovi su izbrisani nekoliko minuta nakon što su prvi objavljeni, a dva sata nakon prvog talasa hakerskog napada nije objavljen uzrok tog incidenta. Tviter nije ponudio pojašnjenje, ali je saopštenjem poručio da korisnici možda neće moći da tvituju ili resetuju lozinku dok se taj incident ne reši.\nNeobičan opseg napada sugeriše da su hakeri možda dobili pristup na nivou sistema, a ne putem pojedinačnih naloga. Stručnjaci su bili iznenađeni razmerom i koordinacijom tog incidenta.\nSuosnivač kompanije za sajber bezbednost „CrowdStrike“ Dmitri Alperovič rekao je da se čini da je to dosad najgori hakerski napad na velike platforme za društvene medije.\nNeki stručnjaci rekli su kako se čini verovatnim da su hakeri imali pristup unutrašnjoj infrastrukturi Tvitera.\n← NUNS: Raspodela PRESS marker prsluka i higijenskih pamučnih maski se nastavlja\nVeran Matić za novi Nedeljnik o suđenju za ubistvo Slavka Ćuruvije: Komisija se nije bavila istragom niti je uticala na pisanje optužnice →


Jačanje Vazdušno-kosmičkih snaga Rusije – stižu „Vitez“, S-400 i „Pancir S“ - 09.01.2021, Sputnik Srbija\nTokom ove godine vazdušno-kosmičke snage Rusije će biti opremljene najnovijim raketnim sistemima – S-350 „Vitez“, a dobiće i PVO sistem S-400 i „Pancir S“. 09.01.2021, Sputnik Srbija\nvesti, svet, rusija, s-400 „trijumf\n09:04 09.01.2021 (Osveženo: 01:06 26.08.2021)\n© Sputnik / Ekaterina Česnokova / Uđi u foto-galerijuProtivraketni sistem S-350 „Vitez“ na Paradi pobede u Moskvi\n„Planirano je da tokom 2021. godine Vazdušno-kosmičke snage budu naoružane sa dva sistema S-400 ‘Trijumf’ i 18 sistema ‘Pancir S’. Pored toga predviđeno je i da se prvi raketni put naoruža najnovijim sistemom S-350 ‘Vitez’ “, saopštilo je rusko Ministarstvo odbrane.\nU Ministarstvu podsećaju da su ove snage ruske vojske prošle godine dobile četiri sistema S-400 i 24 sistema „Pancir S“. Njima su naoružane snage u Sverdlovskoj, Samarskoj i Južnosahalinskoj oblasti.\nProtivraketni sistem "Pancir S1"\nTakođe, tokom prošle godine nastavni centar za obuku u Lenjingradskoj oblasti opremljen je prvim sistemom S-350 „Vitez“. Taj sistem će podići efikasnost borbe protiv krstarećih raketa za dva do dva i po puta.\nSposoban je da uništi vazdušne ciljeve na udaljenosti većoj od 120 kilometara i na visini većoj od 30 kilometara, a sastoji se od raketa srednjeg i malog dometa. Vreme koje je potrebno da „Vitez” bude doveden u stanje borbene gotovosti je pet minuta.


EU: Ne želimo bankrot Grčke, ali se to razmatra\nBeta 18. juna 2015. 09:39\nČelnici Evropske komisije (EK) su u Briselu, naglasili da se ne želi bankrot i izlazak Grčke iz evrozone, ali su predočili da o tome raspravljaju neke članice EU i time reagovali na dramatično upozorenje grčke centralne banke da zemlji preti stečaj, izlazak iz zone evra i verovatno Evropske unije.\nTo je scenario koji grčka centralna banka vidi, ako do kraja juna ne dođe do nagodbe EK, Evropske centralne banke (ECB) i Međunarodnog monetarnog fonda(MMF) o finansijskoj pomoći Grčkoj i nagodbi oko reformi i dodatnih kresanja državnih troškova i dugova u toj zemlji.\nMinistri finansija država EU članica zone evra će danas u Briselu usvojiti stavove i ocene pregovora s Grčkom i vrlo je moguće da konačnu reč o mogućoj nagodbi daju vođe EU koji se sastaju iduće nedelje u Briselu, a mišljenja unutar EU veoma podeljena oko posledica i neminovne štete koju bi ekonomije evrozone i evro pretrpeli.\nU objašnjenjima stavova poverilaca, EK uopšte nije spomenula reprogramiranje grčkog duga, što traži vlada u Atini, ali i Međunarodni monetarni fond.\nCipras je oštro zamerio poveriocima da ne žele nagodbu, već ponižavanje Grčke i Grka, a rekao je da MMF ima „zločinačku odgovornost“ zbog posledica ranijeg petogodišnjeg programa „stezanja kaiša“ koji je ugušio grčku privredu, izazvao pad bruto domaćeg proizvoda od 25 odsto i ogromnu nezaposlenost, a javni dug je porastao za trećinu.\nPotpredsednici EK Valdis Dombrovkis i Pjer Moskovisi su naglasili da tehnički preduslovi za dogovor poverilaca duga s Atinom postoje, istakavši da su EC, ECB, MMF dali „dobre predloge“ grčkoj vladi i osetno popustili recimo oko zahteva za tzv. primarni budžetski deficit, što vladi Aleksisa Ciprasa omogućava da ne odustane od finansiranja nekih osnovnih potreba siromašnih slojeva stanovništva.\nPoverioci su, po rečima Dombrovkisa i Moskovisija, spremni da razmotre protivljenje Atine da se, recimo, povećaju cene električne struje i lekova, ili ukinu dodaci za najniže penzije, ali traže da grčka vlada ponudi gde bi se našle uštede da se to nadoknadi u sveukupnom smanjivanju budžetskih izdataka.\nAli, onda traže da se nađu drugi izvori štednje, na primer. u smanjenju budžetskih izdataka za odbranu, koji predstavljaju drugi najveći udeo u BDP-u među članicama EU, posle Velike Britanije, kako je ukazao Moskovisi. Jer, kako je dodao, nije tačno da EK, ECB i MMF „traže brutalno kresanje penzija i prihvatamo stav Atine da se ne smanjuju najniže penzije, ali celokupan grčki penzioni sistem, koji je jedan od najskupljih u EU, mora postati ekonomski održiv „.


Počelo stručno osposobljavanje visokoškolaca - Vijesti.me\nKorisnicima Programa se devet mjeseci provedenih kod poslodavca računa kao 12 mjeseci radnog iskustva i kao uslov za polaganje odgovarajućeg stručnog, odnosno državnog ispita Edit\nkompjuter, lap top (Foto: Shutterstock)\nMina 16. januar 2017, 18:28 ažurirano 7. februar 2019, 07:57\nStručno osposobljavanje osoba sa visokim obrazovanjem, koje se realizuje petu godinu zaredom, počelo je danas i trajaće devet mjeseci.\nNakon elektronskim putem sprovedenog postupka povezivanja korisnika i poslodavaca, u dva kruga, 3.274 visokoškolca je dobilo priliku da se u devetomjesečnom periodu stručno osposobljava i time stekne uslove za polaganje stručnog, odnosno državnog ispita.\n“Poslodavci su iskazali veliko interesovanje za ovaj program što je rezultiralo oglašavanjem 9.173 slobodnih mjesta za osposobljavanje, dok se 3.439 visokoškolaca koji nemaju radnog iskustva i nalaze se na evidenciji Zavoda za zapošljavanje prijavilo za učešće u Programu”, kaže se u saopštenju MInistarstva prosvjete.\nDevetomjesečno stručno osposobljavanje, tokom koga korisnici imaju naknadu u neto iznosu 50 odsto prosječne neto zarade u Crnoj Gori u prethodnoj godini, kako se navodi, podrška je obrazovanju mladih i podsticaj da dokazivanjem u radnom okruženju lakše dođu do zaposlenja.\n“Na ovaj način se istovremeno poslodavci motivišu na otvaranje novih radnih mjesta”, kaže se u saopštenju.\nKorisnicima Programa se devet mjeseci provedenih kod poslodavca računa kao 12 mjeseci radnog iskustva i kao uslov za polaganje odgovarajućeg stručnog, odnosno državnog ispita.\nPoslodavci su dužni da korisnicima omoguće stručno osposobljavanje, u skladu sa posebnim aktom o programu osposobljavanja korisnika.\n“Stručni tim zadužen za realizaciju Programa, u saradnji sa nadležnim državnim organima, vršiće kontrolu sprovođenja stručnog osposobljavanja”, navodi se u saopštenju.


Uživo: Obraćanje predsednika javnosti - Spremni smo za dijalog\nUživo: Obraćanje predsednika javnosti – Spremni smo za dijalog\nPredsednik Srbije Aleksandar Vučić izjavio je danas da je Srbija prihvatila da suštinski učestvuje u današnjem dijalogu Beograd – Priština pod pokroviteljstvom EU i da je zato naša delegacija koju predvodi Marko Đurić pripremljena po svim pitanjima.\nOn je, u obraćanju u Predsedništvu Srbije rekao da je Srbija prihvatila da suštinski učestvuje u dijalogu kako bi smo mogli da rešimo viševekovne probleme koje imamo u najboljem interesu Srba i Albanaca.\nVučić je rekao da će se u Briselu razgovarati o ekonomskim pitanjima, ali i o pitanjima vezanim za povratak raseljenih, otvaranju arhiva.\nI naših, ali i o otvaranju arhiva OVK.\n„Da OVK sama otvori svoje arhive jer smatramo da je neophodno da porodice nestalih dobiju zadovoljenje i pravdu. Za nas je važno da neveliki broj ljudi koji želi da se vrati na ognjišta može da se vrati, a povratak na KiM je najniži u svetu – svega 1,9 posto Srba vratilo se na ognjišta“.\nPrevious articleNarandžasti meteoalarm za veći deo Srbije\nNext article„Grad i selo, ogledalo napretka i solidarnosti“ – Druženje, ljubav, prijateljstvo – Laćarak


Adžić odao počast nevinim žrtvama deportacije bosansko-hercegovačkih izbjeglica iz CG – Sjever Crne Gore\nTom prilikom ministar Adžić, polažući cvijeće ispred Centra bezbjednosti Herceg Novi, odao je počast nevinim žrtvama i iskazao duboko žaljenje zbog njihovog stradanja i saosjećanje sa bolom njihovih porodica i prijatelja, saopštili su iz Ministarstva unustranjih poslova.\n-Nažalost, prethodne tri decenije nije bilo političke volje, ni spremnosti, da se ovaj zločin prihvati i nazove pravim imenom, te da se potpuno rasvijetli, kazao je Adžić. Bez obzira na tadašnje prilike niko od počinioca ne treba da bude aboliran od odgovornosti, kazao je ministar.\nAdžić: “Kao prvi ministar unutrašnjih poslova koji se odazvao pozivu organizatora da prisustvuje memorijalnom okupljanju, želim sa ovog mjesta da poručim da podržavam podizanje spomen obilježja na ovom mjestu. Smatram to ne samo profesionalnom, već prije svega ljudskom i moralnom obavezom“, naglasio je ministar Adžić.\nPrevPredhodniAbazović sa šefom diplomatije Ukrajine: Upoznat sa situacijom u Ukrajini\nSledećiSkupština će raspravljati o ukidanju PDV-a na hljebNext


"Uradili smo sve što smo naumili. U dobro poznatim uslovima, idealnim za rad, trenirali smo na otvorenom bazenu i u teretani i praktično smo na raspolaganju imali sve što smo želeli i koliko smo hteli. Sa te strane Kranj, njegovi sportski radnici, ljudi izu hotela su pokazali da smo imali pravo što smo deo priprema za Igre u Tokiju održali ovde", rekao je Savić za sajt VSS.\n"Svi su radili na najvišem nivou i nemam nikakvih primedbi ni na ponašanje, ni na rad. A nije bilo lako, jer rad u Kranju je dosta baziran na fizičkim pripremama i to je trebalo da se izdrži. Ponavljam, nemam primedbi".\nVaterpolisti sada imaju dva slobodna dana, a nakon toga ih očekuje međunarodni turnir, koji će se održati od 6. do 8. jula u Beogradu na bazen "25.maj - Milan Gale Muškatirović".\nPored dve reprezentacije Srbije učestvovaće i Španija i Francuska.\n"Okupićemo se u ponedeljak ujutru na bazenu "25. maj Milan Gale Muškatirović". Nastavljamo sa radom. Posle toga nas očekuju tri utakmice, sa starim znanicima Špancima, jednim od favorita za medalju u Tokiju, Francuzima, koji napreduju i mladom reprezentacijom Srbije koju očekuje svetsko prvenstvo u Pragu", rekao je Dejan Savić.\nPosle turnira on će saopšiti imena 13 igrača, koji će 15. jula krenuti u Kašivazaki, dobro poznatu bazu za završne pripreme pred Olimpijske igre.


RIK usvojio uputstvo za glasanje na KiM: I ove godine protiv zakona | Insajder\nPredsednik RIK-a Vladimir Dimitrijević kazao je da je RIK-u tokom jučerašnjeg dana dostavljeno rešenje Kancelarije za Kosovo i Metohiju u kom se navodi da nije moguće garantovati bezbedno sprovođenje izbornog procesa na Kosovu bez podrške OEBS-a.\nUputstvom je utvrđeno da će predsednički izbori na Kosovu i Metohiji biti sprovedeni uz podršku OEBS-a, a u dokumentu se još navodi da su za njihovo sprovođenje zaduženi RIK i birački odbori, koje čine tri člana - jedan iz reda vladajuće koalicije i dva iz reda opozicije.\nRešenje o obrazovanju biračkih odobra i imenovanju članova biračkih odbora RIK treba da donese najkasnije u utorak, 28. marta, u ponoć, pri čemu poslaničke grupe predlog za njihovo imenovanje treba da podnesu najkasnije u nedelju, 26. marta, u ponoć.\nIzborni materijal za biračka mesta na Kosovu i Metohiji biće dostavljen u petak, 31. marta, biračkim odborima u opštini Raška, odnosno u Vranju.\nKancelarija za Kosovo i Metohiju 2. aprila do 19.00 treba da o bezbednosnim uslovima obavesti RIK na osnovu informacija dobijenih od OEBS-a, koji će se starati o transportu izbornog materijala od administrativnog prelaza do biračkih mesta, odnosno od biračkih mesta do administrativnog prelaza.\nUputstvo predviđa da će, pošto OEBS utvrdi da postoje uslovi za bezbedan transport, izborni materijal biti transportovan sa biračkih mesta u sedište Opštine Raška, gde će biti predat koordinatoru RIK-a i gde će biti sačinjen zapisnik, a zapečaćene koverte s kontrolnim listom, neupotrebljenim glasačkim listićima, nevažećim i važećim glasačkim listićima biće stavljeni u vreću koja se pečati sigurnosnom zatvornicom.\nPrebacivanje izbornog materijala u Rašku Ustavni sud je, odlučujući o prethodnim izborima, ocenio kao neustavno.\nSednicu RIK-a obeležila je rasprava o usvojenom Uputstvu pošto je deo predstavnika opozicionih predsedničkih kandidata zahtevao da donošenje tog dokumenta bude odloženo za narednu sednicu, navodeći da Uputstvo nisu dobili blagovremeno da bi mogli da ga razmotre.


Milačić: Đukanoviću, ako ste vi gej, zbog toga ne mora da trpimo svi – Borba\nKoliko inostrani političari poštuju vlast Mila Đukanovića, najbolje govori činjenica da njegovoj današnjoj inauguraciji neće prisustvovati nijedan regionalni, evropski i svjetski zvaničnik. Kada smo prije četiri godine održali Marš protiv mafije, te pješačenjem dugim 40 kilometara, od Podgorice do Cetinja, izrazili revolt i prkos zbog tadašnjeg ina-uguravanja Filipa Vujanovića na novu predsjedničku funkciju, iz takozvane građanske opozicije i dijela civilnog sektora rekli su da će Đukanović biti smijenjen čim uđemo u NATO savez, kazao je Marko Milačić.\nDanas, pet godina kasnije, Đukanović je daleko osioniji, čemu svjedoče i njegove brojne omalovažavajuće izjave o političkim protivnicima, ali i novinarima. Time se, bez presedana, stvorila nezapamćena atmosfera straha, ali i atmosfera nepostojanja ikakvog principa odgovornosti za javno izgovorenu riječ.\n“S obzirom da je po crnogorskom Ustavu Predsjednik ličnost koja predstavlja sve građane, pozivamo Đukanovića, koji uveliko vodi partijsku kampanju za lokalne izbore, da iznenadi i sebe i nas, te da podnese ostavku na funkciju predsjednika Demokratske partije socijalista. Naravno, ako smije od Duška Markovića i ostalih kolega, sa kojima je, očito, u klanovsko-partijskoj zavadi.\nTakođe, imajući u vidu da danas stupa na funkciju, a da je slogan naše kampanje Da Podgorica bude porodica, pozivam Đukanovića, koji sada po nalogu svojih stranih mentora gura zakon o istopolnom partnerstvu, da se ne igra sa porodicom u Crnoj Gori, i da ni ne pomišlja da se takav anti-porodični, nakaradni zakon usvoji. Đukanoviću, ako vam je do eksperimentisanja sa porodicom, onda imate vašu porodicu i radite sa njom što vam je volja, ali dalje ruke od prosječne crnogorske, zdrave porodice. Đukanoviću, ako ste vi gej, zbog toga ne mora da trpi cijela Crna Gora, stoji u saopštenju.


Krivične prijave protiv maloletnika zbog napada – Nadlanu.com\nObjavljeno 26. maja 2012. / 12:51:22\nSUBOTICA, 26. maja 2012. (Beta) – Subotička policija će podneti krivične prijave protiv 14 maloletnika osumnjičenih za izazivanje nacionalne, rasne i verske mržnje i netrpeljivosti, u napadu u centru tog grada u kom su povredjene dve osobe, saopšteno je u subotu iz policijske uprave.\n„Utvrdjeno je da je u noći izmedju subote i nedelje (19. i 20. maja), grupa maloletnih osoba nakon upućenih pogrdnih reči i psovki, iniciranih nacionalnom pripadnošću, fizički nasrnula na drugu grupu mladića u kojoj su lakše povredjene dve osobe“, kaže se u saopštenju.\nIstiče se da su identifikovani svi učesnici tog dogadjaja.\nNapad se desio prošlog vikenda u parku na Trgu Žrtava fašizma u Subotici.\nPonosan sam na izbore u Zvezdi


IN MEMORIAM: Vladika Atanasije biće sahranjen u subotu na groblju manastira Tvrdoš | RTK\nObjavljeno: petak, 5. mart 2021.\nUmirovljeni Episkop zahumsko-hercegovački Atanasije Jevtić, koji je juče preminuo od posledica kovida 19, kako prenosi RTS, biće sahranjen sutra na Groblju Manastira Tvrdoš.\nNjegova Svetost patrijarh srpski gospodin Porfirije, služio je danas u kapeli Patrijaršijske rezidencije u Beogradu pomen novoprestavljenom episkopu Atanasiju. Zbog upokojenja Vladike Atanasija, u Hercegovini je proglašena dvodnevna žalost, saopšteno je iz Saveza opština i gradova istočne Hercegovine.\nZaupokojena liturgija biće služena sutra, od 10 sati, u Sabornom hramu Preobraženja Gospodnjeg u Trebinju.\nVladika Atanasije rođen je u selu Brdarici, u šabačko-valjevskom kraju, 8. januara 1938. godine. Iza sebe je ostavio brojna dela iz oblasti teologije, a narod će ga najviše pamtiti po podršci tokom ratova devedesetih i pogroma Srba na Kosovu i Metohiji.\nPrethodno : U nedelju meštani sela Zlatari organizuju treću akciju čišćenja jezera Ćelije\nSledeće : FK Napredak uoči 26.kola – uzdrmani porazom od Rada – optimisti jer ima još 13 kola do kraja prvenstva


Cvijanović: Zadovoljna sam intervencijama Vlade za pomoć radnicima /VIDEO/ - NTV Arena Bijeljina\n“U Vladi vode računa o tome, a socijalni partneri su obaviješteni o svakom koraku Vlade i zajedno odlučuju o određenim stvarima”, rekla je Cvijanovićeva novinarima u Banjaluci.\n“Kada je riječ i o dodjeli sredstava, odnosno podršci radnicima u realnom sektoru u tim aktivnostima su prilikom odlučivanja bili zastupljeni predstavnici poslovne zajednice i sindikata. To je najbolji način”, navela je Cvijanovićeva.\n“Vjerujemo da ćemo nakon ovih intervencija ući u stabilniji period i da ćemo moći da njegujemo prava radnika, a Srpska jeste takav ambijet. Naravno da su velika očekivanja radnika. Svima nam je žao što smo ove godine i 1. maj obilježili u novom ambijentu, odnosno u borbi protiv virusa korona”, rekla je Cvijanovićeva.\nTags: rs, vlada rs, zeljka cvijanovic, zemlja


Britanska vlada ustrajava na zakonu kojim briše određene članove Sporazuma o razdruživanju s Evropskom unijom.\nGlavni pregovarač za Brexit iz Evropske unije rekao je da je London razočarao u mnogim područjima.\nBritanska vlada odbacila je ultimatum Brisela i ustrajava na zakonu kojim briše određene članove Sporazuma o razdruživanju s Evropskom unijom, izjavio je u četvrtak Michael Gove, ministar zadužen za Brexit, no opozicijski laburisti optužili su vladu da ruši ugled zemlje.\n"Savršeno jasno rekao sam da nećemo povući zakon i on je to shvatio. Naravno, zbog toga je izrazio žaljenje", rekao je za Gove za Sky News nakon sastanka s potpredsjednikom Evropske komisije Marošem Šefčovičem, prenosi Hina.\n"Vitalno je važno da postignemo napredak", dodao je.\nSpornim zakonom vlada u Londonu planira izmijeniti protokol o carinskim aranžmanima za Sjevernu Irsku, a upravo to je bilo jedno od najtežih pitanja kada se pregovaralo o Sporazumu o razdruživanju.\nNarušavanje međunarodnog prava\nZbog tih najava posebno je zabrinuta Irska, koja jedina ima kopnenu granicu u s Velikom Britanijom, ali i Sjeverna Irska, koja je dio Velike Britanije.\nNa traženje EK-a, u četvrtak je održan hitan sastanak Šefčoviča i Govea, na kojem je britanska strana zamoljena objasniti sporne prijedloge zakona.\n"Evropska unija očekuje da će se pismo i duh Sporazuma o razdruživanju u potpunosti poštovati. Kršenje uvjeta iz Sporazuma narušilo bi međunarodno pravo, potkopalo povjerenje i ugrozilo tekuće pregovore o budućim odnosima", kaže se u saopćenju EK-a.\n"Bude li zakon prihvaćen, to će predstavljati izuzetno kršenje Sporazuma o razdruživanju i međunarodnog prava", dodaje se.\nSporazum o razdruživanju stupio je na snagu 1. februara 2020. godine i ima pravne učinke prema međunarodnom pravu.\n"Od tog trenutka ni EU, ni Velika Britanija ne mogu jednostrano promijeniti, pojasniti, izmijeniti, tumačiti, zanemariti ili poništiti sporazum. Protokol o Irskoj/Sjevernoj Irskoj ključan je dio Sporazuma o razdruživanju. Cilj mu je zaštititi mir i stabilnost na otoku Irskoj i bio je rezultat dugih, detaljnih i teških pregovora između EU-a i Velike Britanije", kaže se u saopćenju EK-a.\nMichel Barnier, glavni pregovarač za Brexit iz EU-a, rekao je u četvrtak nakon najnovijeg kruga pregovora da je London razočarao u mnogim područjima.\nLaburisti: Ruše nam ugled\nEvropska unija je pokazala fleksibilnost kada je riječ o britanskim zahtjevima u ribarstvu, najvišem sudu EU-a te na drugim područjima, rekao je Barnier i dodao da "Velika Britanija nije recipročno angažirana u području temeljnih načela i interesa EU-a".\nBarnier je najavio da "EU intenzivira spremnost za sve scenarije od 1. januara 2021. godine", a to je datum kada završava razdoblje britanske postbrexit tranzicije.\nBritanska opozicijska Laburistička stranka rekla je da zemlja ruši svoj ugled jer je odabrala kršiti međunarodno pravo.\n"Ogoljela istina je da Velika Britanija krši međunarodno pravo i ovim procesom ruši ugled Velike Britanije u svijetu", rekao je glasnogovornik laburista Charlie Falconer.\nProcitano 60 puta


Virtus i Đorđević baš zagrizli za Tea – ponuda je na stolu - Admiral Bet SPORT\nVirtus i Đorđević baš zagrizli za Tea – ponuda je na stolu\nStefan Cvetković Posted on 16. maja 2019. 12:47 16. maja 2019. 14:17\nMiloš Teodosić biće jedan od traženijih igrača u Evropi ovog leta.\nSrpski plejmejker napustio je februara meseca NBA ligu nakon godinu i po dana u timu Los Anđeles Klipersa i vratio se u Evropu. Nije želeo da odmah juri za novim angažmanom, već je hteo da odmori do kraja sezone i da sagleda sve opcije.\nItalijanski Virtus, koga je nedavno preuzeo selektor košarkaške reprezentacije Srbije Saša Đorđević, u poslednje vreme pokazao je ozbiljno interesovanje za Teodosića i pokušaće na sve načine da ga ubedi da potpiše za njih.\nVirtus je navodno dostavio Milošu i zvaničnu ponudu. Italijanski klub je spremio više od 2 miliona evra za dve sezone, na koliko žele da Teodosić potpiše saradnju sa njima. Za prvu sezonu mu je spremno 1,1 miliona evra, uz 1,2 za drugu, ukoliko odluči da prihvati uslove.\nTeo stoji pri svom stavu da želi da igra u Evroligi. Za sada se samo turski Efes dovodi u vezu sa Teom, koji bi ukoliko ne stigne ozbiljnija ponuda evorligaški ekipa, na kraju mogao da razmotri saradnju sa Đorđevićem i prelazak u Virtus.\nTagovi : miloš teodosić, saša đorđević, virtus bolonja\nPavlović presrećan, otkrio kako je saznao da će debitovati za Partizan


Savez studenata Beograda i Studentski parlament Univerziteta u Beogradu organizuju aktivnosti povodom proslave 4. aprila, Dana studenata Univerziteta u Beogradu.\nPovodom dana studenata, u Aleji velikana na Novom groblju biće položen venac na grob Žarka Marinovića, a zatim je u 15:00č predviđena Svečana akademija čiji će domaćin biti Dom kulture Studentski grad. Beogradski akademci obeležiće i ove godine Dan studenata i tradicionalnim koncertom, koji organizuju Udruženje studenata Studentskog grada i Ustanova studentski centar „Beograd”. U čast 4. aprila održaće se i šahovski kup rektora u saradnji sa Sportskim udruženjem Univerziteta u Beogradu. Svečanoj akademiji prisustvovaće prorektori, predstavnici Ministarstva prosvete, studentskog parlamenta i studentskih organizacija.\nPrema rečima predsednika Saveza studenata Beograda (SSB) Borijana Sokovića, ovogodišnja proslava 210 godina postojanja Univerziteta u Beogradu uticaće i na obeležavanje 4. aprila, tako što se neće obeležavati samo „jednokratno”, već će biti deo proslave 210 rođendana UB tokom cele 2018 godine. Dan studenata je povod da se predsednik Saveza studenata Beograda osvrne i na studentski standard, za koji kaže da i dalje nije na zavidnom nivou, pa je osetna potreba za unapređenjem tog segmenta, te su najavljene izmene Zakona.\n„Visokoškolci očekuju izmene zakona o studentskom standardu i nadaju se promenama na bolje“ – kazao je Soković, uz ocenu da studentima nedostaju praktična znanja, odnosno praksa.“Privreda još uvek nema dobru saradnju sa univerzitetima i to bi trebalo unaprediti“ – smatra predsednik SSB.\n10:00č Polaganje venaca na grob Žarka Marinovića u Aleji velikana na Novom groblju\n15:00č Svečana akademija u domu kulture „Studentski grad“ povodom obeležavanja Dana studenata a u sklopu proslave 210 godina Univerziteta u Beogradu. Na svečanosti će se prisutnima obratiti predstavnici državne uprave, Grada Beograda, Univerziteta u Beogradu i najznačajnih studentskih organizacija i predstavničkih tela. Za zabavni deo programa zaduženo je akademsko kulturno-umetničko društvo „Branko Krsmanović“.


Hakerska grupa AFT13 od prevara sa reklamama dnevno zarađuje 5 miliona dolara\nTema: Hakerska grupa AFT13 od prevara sa reklamama dnevno zarađuje 5 miliona dolara\n27.12.2016, 00:00 #1\nGrupa sajber kriminalaca dnevno zaradi između 3 i 5 miliona dolara od američkih brendova i medijskih kompanija u do sada najvećoj prevari sa reklamama.\nKompanija White Ops koja se bavi prevencijom internet prevara otkrila je prevaru sa oglasima, kampanju koja je nazvana Methbot, koja automatski dnevno generiše više od 300 miliona lažnih prikaza video oglasa.\nKriminalna grupa koja je odgovorna za ovu kampanju, nazvana AFT13, razvila je Methbot robobrowser koji imitira sve neophodne interakcije potrebne za pokretanje, izvršenje i završetak oglasnih transkacija.\nPretpostavlja se da hakeri grupe AFT13 nalaze u Rusiji. Oni su registrovali više od 6000 domena i 250267 različitih adresa koje imitiraju brendove i imena istaknutih web sajtova kao što su ESPN, Vogue, CBS Sports, Fox News i Huffington Post i prodaju lažan prostor za video oglase.\nSajber kriminalci na taj način obmanjuju marketing tržište stvarajući utisak da oglasni sadržaj gledaju pravi posetioci web sajtove, iako ustvari ove video oglase gledaju lažni gledaoci, zahvaljujući automatizovanom softveru koji imitira gledanje oglasa. Tako botovi deluju kao pravi gledaoci video oglasa, čemu doprinose i automatski lažni klikovi, pokreti miša i login informacije za društvene mreže.\nOva armija botova gleda više od 300 miliona oglasa dnevno, od čega kriminalci zarađuju 13,04 dolara za 1000 lažnih pregleda.\nAko se ovaj broj pomnoži sa više od 570000 kompromitovanih IP adresa, jasno je koliki je novac u pitanju.\nKompanija White Ops procenjuje da je Methbot zaslužan za 200 i 300 miliona pregleda lažnih video oglasa dnevno, da cilja oko 6000 izdavača i da ostvaruje zaradu između 3 i 5 miliona dolara za 24 sata.\nWhite Ops je primetio ovu kampanju prošle godine u septembru (pdf), da bi ona u oktobru ove godine značajno bila intenzivirana.\nU poređenju sa sličnim prevarama, Methbot je jedinstven po tome što se oslanja na servere cenatara podataka, umesto na bot mreže sastavljenih od računara i smart telefona inficiranih malverom, kao što je ZeroAccess, Chameleon, Ponmocup, Million-Machine i HummingBad.\nWhite Ops je obavestio FBI sa kojim već nedeljama sarađuje u vezi ove prevare.


Radnici fabrike 'Magna' u štrajku zbog smanjenih plata\n5. oktobar/listopad, 2018.\nSve tri smene radnika i radnica fabrike „Magna Seating“ Doo u Odžacima, 150 kilometara severozapadno od Beograda, koja zapošljava oko 2.000 ljudi, juče su od 10 sati ujutru do duboko u noć štrajkovale zbog nenajavljenog umanjenja zarada za prethodni mesec.\nPrema rečima Aleksandra Todića, predstavnika granskog sindikata „Nezavisnost“ koji je sinoć obišao radnike fabrike, tamo su ih dočekali generalni menadžer Miro Vidosević i regionalni direktor Nihat Erdin.\n„Oni su nas obavestili da su radnici obustavili rad, a razlog je manja zarada koju su dobili i koja je umanjena iz nekakvog razloga, oni su pokušali nama da objasne da je to zbog broja dana, broja sati, proseka plate i tako dalje. I da su radnici dobili par hiljada manje od onoga što bi inače morali da dobiju“.\nKako je rekao, atmosfera je u krugu fabrike bila napeta jer je štrajk bio samo kulminacija nagomilanih problema, a sa radnicima su morali da razgovaraju izvan fabrike, pošto im uprava nije dozvolila da u proizvodnoj hali održe sastanak.\n„Generalni problem je da tamo ima dosta problema. Od toga da su radnici nezadovoljni zbog samog odnosa prema njima i ponašanja od strane nižeg lokalnog menadžmenta, pa do toga da imaju problema sa korišćenjem godišnjih odmora, da im se odlažu odmori, brani im se da idu na godišnji zbog raznih projekata, sve do smanjenja zarada, uslova rada. Uglavnom problema koji su izgleda dugo gurani pod tepih ima dosta, da bi sada izašli na videlo“.\nU fabrici „Magna Seating“ Doo ne postoji sindikat, zbog čega je ovom obustavom rada prekršen Zakon o štrajku, budući da štrajk nije najavljen niti je formiran štrajkački odbor, tvrdi Todić. Štrajk je za sada obustavlljen, a granski sindikat će u saradnji sa radnicima i upravom fabrike pokušati da pronađe rešenje problema.\nOdgovore na pitanja da li su prekršena prava radnika i kakvi koraci slede nakom ovog masovnog štrajka do zaključenja teksta nismo uspeli da dobijemo od Ministarstva privrede, šumarstva i poljoprivrede.\nMinistarstvo za rad, zapošljavanja, boračka i socijalna pitanja potvrdilo je za RSE da je upoznato sa situacijom, da je inspekcija rada utvrdila da je došlo do povrede Zakona o štrajku, te da su dve od tri radne smene sa upravom fabrike već postigle sporazum o korekciji zarade, a da će inspekcija ipak vršiti nadzor sve dok i treća smena ne postigne isti dogovor.\nGlavni i odgovorni urednik portala „Radnik“ Miloš Vučković, za Radio Slobodna Evropa objasnio je da fabrika „Magna Seating“ može da trpi ozbiljne poslednice ukoliko se ispostavi da je prekršila prava radnika i ugovor sa Republikom Srbijom.\n„S obzirom da se radi o stranoj investiciji koja je subvencionisana, država Srbija je uložila, ako se ne varam, 4,3 miliona evra u rad te fabrike. Svi ugovori koje Ministarstvo privrede sklapa sa stranim investitorima su takvi da poslodavac mora da isplaćuje 120 odsto minimalne zarade. Ukoliko on ne isplaćuje novac u tom iznosu, Ministarstvo privrede ima pravni osnov da raskine taj ugovor o subvenciji“.\nIz same fabrike „Magna Seating“, generalna asistentkinja fabrike Ivana Popović poručila je:\n„Ne dajemo nikakve izjave i nemamo nikakav komentar trenutno“.\nKompanija „Magna Seating“ posluje u Srbiji od 2013. godine, a u svom pogonu u Odžacima, gde radi oko 2000 ljudi proizvodi navlake za automobilska sedišta. Ova kompanija u Srbiji posluje uz značajne subvencije koje dobija iz državnog budžeta, a 2017. godine je proširila svoje proizvodne pogone čime je, prema rečima direktora Štefana Petersa, to postao njihov najveći pogon u Evropi.


B92\t10.12.2018 13:39\n"Za svaku demokratski izabranu vlast dragoceno je da postoji konstruktivna i argumentovana opozicija kao korektiv te vlasti. Tu dragocenost Srbija nema imjući u vidu koliko je opozicija dezorjentisana, politički, programski i ideološki suprotstavljena unutar sebe, organizaciono jalova", rekao je Ružić u intervjuu za Kurir i ddoaje da bi bio radosniji da vlast ima političke oponente od kojih bi osećala barem blagu bojazan.\n"Mislim da svi zajedno imaju jednu konstukcionu grešku, prioritet im je politički slom jednog čoveka, predsednika republike, dakle destrukcija im je orijentacija, a kreativnosti i odgovora na sva važna državna i ekonomska pitanja nemaju. Razlog je jasan. Odgovore daje onaj koga žele da sruše, zajedno sa najvišim državnim rukovodstvom", smatra Ružić.\n"Treća opcija može biti "državni razlog". Svakako, ukoliko i dođe do izbora, biće to refleksija duboko promišljene i odgovorne političke odluke najvažnijih političkih odlučilaca, pre svega SNS", naveo je on.\n"Ponašaju se kao dete kome uzmete igračku i prave kardinalno neodgovorne poteze na štetu svih građana u kosovskom društvu, na štetu dijaloga, na štetu ionako krhke stabilnosti i svakako na štetu Srbije", rekao je Ružić.\n"Dug je put do cilja i važno je da shvatimo da je u pozadini svega nemoć, srdžba i ekstremna želja da poseduju nezavisnost na koju se pozivaju godinama, a za koju sve više shvataju da je ne poseduju. Racionalno bi bilo da shvate da će bez razgovora sa Beogradom najveći gubtnici biti oni", rekao je Ružić.\nOn je dodao da je "takozvana država Kosovo" očigledno političko mezimče Zapada ili barem najuticajnijih zemalja Zapada.\n"Međutim, to mezimče navodno više ne želi da posluša ni mentore, jer su ih očigledno razmazili. Smatram da je urgentno prevaspitavanje "deteta koje je stupilo na pogrešan kolosek" jedini lek i da svakako može uroditi plodom. Metodi prevaspitavanja, barem kad je Vašington u pitanju, svakako su nepresušni i mogu biti vrlo lekoviti i u interesu regionalnog mira", smatra Ružić.\nNa pitanje da li je izvesno da će ostati na mestu potpredsednika nakon predstojećeg kongresa SPS-a, na kojem će se birati novo rukovodstvo stranke, Ružić je istakao da taj deseti jubilarni kongres SPS predstavlja, pre svega, "jedno veliko i veličanstveno okupljanje socijalista" oko njihove državotvorne ideje, njihovih programskih opredeljenja, uz kvalitetan osvrt na sadašenje stanje u srpskom društvu i trasiranje budućih koraka.\n"Očekuje nas i izbor Ivice Dacića za predsednika SPS, izbor Glavnog odbora, Statutarne komisije i Nadzornog odbora. Ko će biti potrpedsednici oldučivaće se na nekoj od prvih sednica Glavnog odbora nakon kongresa. Siguran sam da će to biti kvalitetan tim s Dačićem na čelu, ko god u njemu bio", rekao je Ružić.\n"Suštinski, Dačić je na čelu rukovodstva SPS već 15 godina, a partija je u tom periodu preduzimala veoma izazovne korake i aktivno učestvovala u svim važnim društveno-političkim procesima, od evropskih integracija i otvaranja pregovora, preko briselskog dijaloga i dostojanstvene i diplomatske odbasne Kosmeta, do realizacije važnih infrastukturnij projekata i sprovođenja važnih reformi", ukazao je Ružić.\n1. Nije opozicija tu da bi se vlast plasila nje.... vec da bi vlast jos bolja bila .....


Skoro 300 takmičara na Balkanijadi, ASS zove publiku u Arenu - Sportske.net\nSkoro 300 takmičara na Balkanijadi, ASS zove publiku u Arenu\nAtletsko takmičenje Balkanijada održaće se sledećeg vikenda u beogradskoj Areni kao generalna proba za predstojeće Evropsko prvenstvo, a na njemu će učestvovati skoro 300 takmičara.\nBalkanijada će biti prvo atletsko takmičenje koje će se održati u Areni, a za njega se prijavio 271 takmičar iz 16 zemalja. Najbrojnija nacija na Balkanijadi je Turska čiji tim broji ukupno 35 takmičara, a odmah iza nje je domaćin Srbija sa 33.\nBalkanijada će se održati 25. februara, a na njoj će učestvovati najveće atletske zvezde iz Srbije, koje se spremaju za Evropsko prvenstvo od 3. do 5. marta. Ulaznice za ovo takmičenje koštaju 200 dinara.\n"Ovo je u neku ruku i generalna proba za naše navijače, da uživo vide i upoznaju najbolje što naša atletika trenutno ima. Kao i u svakom sportu, podrška s tribina je onaj dodatni motiv da asovi iz sebe izvuku najviše, i zato poziv svim ljubiteljima sporta da dođu u Arenu i bodre naše atletičare. I sada i na Evropskom prvenstvu, početkom marta", navodi se u saopštenju Atletskog saveza Srbije.\nUlaznice se mogu kupiti na prodajnim mestima Eventima, a sav prihod namenjen je dobrotvornim svrhama, odnosno za pomoć Dečijem odelenju na Institutu za onkologiju i radiologiju Srbije.


Međunarodni monetarni fond upozorava na opasnosti od preoštrih mjera državne štednje\nProsvjed protiv mjera štednje u javnim službama u Ateni\nZaključak je da drastične mjere štednje u vrijednosti jednog postotka ukupnog nacionalnog proizvoda rezultiraju usporavanjem ekonomskog rasta, smanjenjem plaća i rastom nezaposlenosti, pogotovo onom dugotrajnijom.\nMeđunarodni monetarni fond upozorava na opasnosti od preoštrih mjera državne štednje po gospodarski rast.\nUpravo objavljeno istraživanje analiziralo je mjere javne štednje u 17 zemalja, u posljednja tri desetljeća. Zaključak je da drastične mjere štednje u vrijednosti jednog postotka ukupnog nacionalnog proizvoda rezultiraju usporavanjem ekonomskog rasta, smanjenjem plaća i rastom nezaposlenosti, pogotovo onom dugotrajnijom.\nIstraživanje je objavljeno u trenutku kada Britanija uvodi oštre mjere štednje, a Sjedinjene Države ih razmatraju.\nPristaše ovakve politike tvrde da se time oslobađa novac koji se potom angažira u privatnom sektoru, a smanjuju se i kamate na zajmove koje je preuzela država.\nNedavna recesija uzrokovala je povećanje državnog proračunskog manjka u nizu zemalja zbog toga što – među ostalim – država isplaćuje više novca na ime naknada nezaposlenima, a manje se novca ubire na ime poreza.


Da li je napokon Zvezda "ubola" napadača!? Stiže NAJBOLJI igrač Skandinavije - Crvena zvezda info\nSrbija / 341 pregleda\nSrbija / 430 pregleda\nDa li je napokon Zvezda “ubola” napadača!? Stiže NAJBOLJI igrač Skandinavije\nKakav je ovo samo posao uprave s Marakane...\nSve sluti na to da je Zvezda konačno pronašla napadača koji obećava golove. Ohi Omoižuanfo, fudbaler Moldea koji stiže u januaru u Beograd, našao se u najboljem timu Skandinavije za ovu sezonu.\nČeka se januar u Beograd zbog dolaska norveškog napadača, trenutnog lidera u trci za zlatnu kopačku Evrope. Zvezda ga je već kaparisala na leto, pošto mu ugovor sa Moldeom ističe poslednjeg dana 2021. godine, tako da bi već od nove godine trebalo da zaduži crveno-belu opremu.\nO kakvom se napadaču radi govori i njegova impozantna statistika, na 25 utakmica u prvenstvu Norveške, on je postigao čak 24 gola. Njegove igre su mu pomogle da bude uvršten u najboljih 11 u Skandinaviji. Pored njega, tu su i dva dobro znana fudbalera ovdašnjoj javnosti, prvotimci Midtjilanda - Erik Sviatčenko i Evander.\nA post shared by Comparisonator (@comparisonator)\nDo kraja prvenstva u Norveškoj ostalo je još četiri utakmice, prvoplasirana ekipa je Bodo/Glimt sa 55 bodova, dok Molde ima pet bodova manje na drugom mestu. Moći će Ohi da se oprosti od svog kluba sa titulom ukoliko nastavi svoju nestvarno dobru golgetersku seriju.


Moskva i dalje očekuje od Ankare zvanično izvinjenje - 09.02.2016, Sputnik Srbija\nRusija očekuje od Turske izvinjenje za obaranje Su-24, kažnjavanje krivaca, kompenzaciju štete, izjavio je ambasador Rusije u Turskoj Andrej Karlov. Dok ti uslovi... 09.02.2016, Sputnik Srbija\n08:33 09.02.2016 (Osveženo: 09:30 09.02.2016)\n© REUTERS / Reuters TV/HaberturkKombo - fotografije prikazuju pad ruskog aviona Su-24 nakon što ga je pogodio turski avion F-16 na sirijskoj teritoriji, u blizini granice sa Turskom, 24. novembra 2015.\nRusija očekuje od Turske izvinjenje za obaranje Su-24, kažnjavanje krivaca, kompenzaciju štete, izjavio je ambasador Rusije u Turskoj Andrej Karlov. Dok ti uslovi ne budu ispunjeni, nema nade za normalizaciju odnosa između Rusije i Turske.\nErdogan zove, Putin ne diže slušalicu\n6 Februar 2016, 08:31\nRusija očekuje od Turske zvanično izvinjenje za obaranje Su-24, kažnjavanje krivaca i kompenzaciju štete, žaljenje turske strane je nedovoljno, izjavio je novinarima ambasador Rusije u Ankari Andrej Karlov.\n„Predsednik Rusije Vladimir Putin u samom početku je izjavio šta Turska treba da uradi kako bi se prevazišla najdublja kriza u našim odnosima. Očekujemo zvanično izvinjenje od turske strane, kažnjavanje krivaca i kompenzaciju štete koja je bila naneta našoj državi. Izjave turske strane da Turska žali za to što se dogodilo je očigledno nedovoljno, njihov nivo nije u skladu sa time što se dogodilo. Zato naredni korak treba da napravi turska strana“, rekao je Karlov.\nDok ovi uslovi ne budu ispunjeni, neće biti normalizacije odnosa Rusije i Turske, dodao je ruski diplomata.


EKO Plaza - Početna\nEKO Plaza - Prodavnica 1\nEKO Plaza - Prodavnica 2\nEKO Plaza - Spoljni Deo\nEKO Plaza - Unutrašnji Deo\nEKO Plaza - Lokacija Mape\nŠta ćete naći i u naše Usluge Stanice\n(... It is not the destination but the journey ...)\nConstantine Cavafy, 29 April 1863 - 29 April 1933, Poet\nDobro došli na EKO Plaza sajt, odnosno savremena Stanica Evropskih Autoputeva!\nNa raskrsnici državnog puta od Atine ka Evzoni nalazi se multipleks sa benzinskim stanicama stanice ΕΚΟ Plaza koja je razvijena i konfigurisana u dve servisne stanice, jedna paralelno sa drugom, prateći standarde Stanice Evropskih Autoputeva (SEA).\nMultipleks sa benzinskim stanicama ΕΚΟ Plaza je otvoren 24 časa, sa dve paralelne servisne stanice i može poslužiti putnike koji putuju u dva pravca državnog puta Atina - Evzoni, pokrivajući sve njihove potrebe koje se mogu pojaviti tokom putovanja.\nΕΚΟ Plaza parking za kamione i autobuse, sa kapacitetom do 40 vozila, može poslužiti profesionalne vozače, nudeći im pauzu putovanja i noćenje, uz sigurnost i udobnost.\nOsoblje ΕΚΟ Plaza je uvek dostupno za putnike i profesionalne vozače, u cilju da im pruži odlične i sveobuhvatne usluge, 24 časa!\nSaradnja sa EKO\nNaša firma sarađiva se direktno sa ΕΚΟ ABEE, koja predstavlja jedna struktura značajne veličine, što je prilično veliko struktura komercijalnij kompanije sa dominantnim prisustvom u naftnom marketingu naše zemlje.


10 najboljih hotela sa 3 zvezdice u Massa - TripAdvisor\nTurizam u Massa\nHoteli u Massa\nNoćenja s doručkom u Massa\nRestorani u Massa\nAktivnosti u Massa\nSvi hoteli u Massa\nPovoljne ponude za hotele u Massa\nLast minute ponude za hotele u Massa\nPorodični hoteli u Massa\nHoteli na plaži – Massa\nHoteli za poslovna putovanja u Massa\nRomantični hoteli u Massa\nMassa – Hoteli sa ocenom od 4 zvezdice(a)\nMassa – Hoteli sa ocenom od 3 zvezdice(a)\nHoteli pogodni za boravak sa kućnim ljubimcima u Massa\nHoteli sa bazenima u Massa\nHoteli sa besplatnim parkingom (Massa)\nHoteli u blizini: L'Orto Botanico "Pietro Pellegrini"\nHoteli u blizini: Castello Malaspina\nHoteli u blizini: Pontile di Marina di Massa\nHoteli u blizini: Bagno Palmo Mare\nHoteli u blizini: Bagno Ulderico\nHoteli u blizini: Piazza Aranci\nHoteli u blizini: Cattedrale dei Santi Pietro e Francesco\nHoteli u blizini: Bagno Italia\nHoteli u blizini: Spazio 2000\nHoteli u blizini: Massa Centro Station\nHoteli u blizini: Carrara Avenza Station\nHoteli u blizini: Forte Dei Marmi-Seravezza-Querceta Station\nHoteli u blizini: Pietrasanta Station\nHoteli u blizini: Monzone-Monte dei Bianchi-Isolano Station\nFid o putovanjima: Massa\nHoteli sa 3 zvezdice - Massa, Italija\nHoteli sa 3 zvezdice - Massa\n40 od 140 objekata odgovara vašim filterima. Obriši sve filtere\nFiltrirajSamo 3 zvezdice\nOvo je jedan od hotela sa najviše rezervacija u Marina di Massa u 60 prethodnih dana.\nPrikaži sve povoljne ponude (11) počev od 68 US$\nSmeštajni objekat br. 1 od 140 – odnos cena/kvalitet – Massa\nPodudaranje:Ovaj objekat se podudara sa svim filterima.\nPrikaži sve povoljne ponude (9) počev od 67 US$\nSmeštajni objekat br. 2 od 140 – odnos cena/kvalitet – Massa\nPrikaži sve povoljne ponude (10) počev od 74 US$\nSmeštajni objekat br. 3 od 140 – odnos cena/kvalitet – Massa\nPrikaži sve povoljne ponude (11) počev od 60 US$\nSmeštajni objekat br. 4 od 140 – odnos cena/kvalitet – Massa\nSmeštajni objekat br. 5 od 140 – odnos cena/kvalitet – Massa\nPrikaži sve povoljne ponude (10) počev od 57 US$\nSmeštajni objekat br. 6 od 140 – odnos cena/kvalitet – Massa\nSmeštajni objekat br. 7 od 140 – odnos cena/kvalitet – Massa\nSmeštajni objekat br. 8 od 140 – odnos cena/kvalitet – Massa\nPrikaži sve povoljne ponude (10) počev od 63 US$\nSmeštajni objekat br. 9 od 140 – odnos cena/kvalitet – Massa\nPrikaži sve povoljne ponude (8) počev od 74 US$\nSmeštajni objekat br. 10 od 140 – odnos cena/kvalitet – Massa\nSmeštajni objekat br. 11 od 140 – odnos cena/kvalitet – Massa\nSmeštajni objekat br. 12 od 140 – odnos cena/kvalitet – Massa\nSmeštajni objekat br. 13 od 140 – odnos cena/kvalitet – Massa\nSmeštajni objekat br. 14 od 140 – odnos cena/kvalitet – Massa\nSmeštajni objekat br. 15 od 140 – odnos cena/kvalitet – Massa\nSmeštajni objekat br. 16 od 140 – odnos cena/kvalitet – Massa\nSmeštajni objekat br. 17 od 140 – odnos cena/kvalitet – Massa\nSmeštajni objekat br. 18 od 140 – odnos cena/kvalitet – Massa\nSmeštajni objekat br. 19 od 140 – odnos cena/kvalitet – Massa\nSmeštajni objekat br. 20 od 140 – odnos cena/kvalitet – Massa\nSmeštajni objekat br. 21 od 140 – odnos cena/kvalitet – Massa\nHotela La Tavernetta dei Ronchi\nSmeštajni objekat br. 22 od 140 – odnos cena/kvalitet – Massa\nSmeštajni objekat br. 23 od 140 – odnos cena/kvalitet – Massa\nSmeštajni objekat br. 24 od 140 – odnos cena/kvalitet – Massa\nSmeštajni objekat br. 25 od 140 – odnos cena/kvalitet – Massa\nSmeštajni objekat br. 26 od 140 – odnos cena/kvalitet – Massa\nSmeštajni objekat br. 27 od 140 – odnos cena/kvalitet – Massa\nSmeštajni objekat br. 28 od 140 – odnos cena/kvalitet – Massa


Do kraja godine 0,05 mg aflatoksina u mleku › Made-in-Germany.rs\nSvo mleko u Srbiji trebalo bi da do kraja godine ispunjava evropski standard po kome je dozvoljeno prisustvo od najviše 0,05 miligrama aflatoksina po kilogramu mleka, izjavila je ministarka poljoprivrede Snežana Bogosavljević-Bošković.\n– Sada je 77 posto svog mleka takvog kvaliteta, a nama je izuzetno važno da i preostalih dvadesetak procenata postigne ovaj standard – istakla je ministarka u intervjuu za „Politiku“.\nNa konstataciju da se ministarka nije snašla u situaciji kada je dozvoljeni nivo aflatoksina u mleku prvo smanjen, a potom ponovo povećan, ona je objasnila da je važeći pravilnik po kome dozvoljeni nivo aflatoksina iznosi 0,25 miligrama po kilogramu, donet kao prelazno rešenje, sa oročenim trajanjem.\n– Kada sam postala ministar važio je pravilnik o kvalitetu stočne hrane, koji dozvoljava nivo afaktoksina od 0,5 miligrama po kilogramu mleka. Prethodni ministar u aprilu je doneo novi pravilnik po kome je dozvoljen nivo aflatoksina 0,05 miligrama i koji je trebalo da stupi na snagu od 1. jula – navela je ministarka poljoprivrede i dodala kako je u pitanju bio preambiciozan plan da se pun efekat izmenjenog pravilnika, odrazi na sadržaj aflatoksina u mleku za samo tri meseca.\nPo njenim rečima, novu odluku su doneli uz prethodno dobijenu saglasnost od Instituta za javno zdravlje „Dr Milan Jovanović Batut“ i samog Ministarstva zdravlja, a kako je potom istakla, trenutno važeći pravilnik mnogo je strožiji od onog koji je bio na snazi do 1. jula.\n– U svakom slučaju ostaje da je naš cilj postizanje nivoa od 0,05 miligrama aflatoksina po kilogramu mleka i činimo sve da to što pre i postignemo – naglasila je Bogosavljević-Bošković.\nOd MiG na 13/08/2014 / Ekologija, Poljoprivreda, Prehranbena industrija, Zdravstvo / Ostavite komentar


Trump protiv Pelosi: Gdje će biti održan govor o stanju nacije?\nLiderka Predstavničkog doma Nancy Pelosi i predsjednik SAD Donald Trump\nSukob predsjednika Donalda Trumpa i predsjedavajuće Predstavničkog doma Nancy Pelosi oko predsjednikovog govora o stanju nacije se nastavlja.\nPredsjednik Donald Trump rekao je će "organizovati alternativni događaj na kome će održati govor o stanju nacije pred Kongresom" pošto mu je predsjedavajuća donjeg doma Nancy Pelosi poslala pismo u kojem ga je obavijestila da mu neće dozvoliti da drži taj govor u Predstavničkom domu sve dok je vlada zatvorena.\nTrump je ocijenio da je "sramotna" odluka Pelosi da spriječi obraćanje predsjednika Kongresu koje je inače zakazano za 29. januar.\nPelosi je u pismu Trumpu navela da Predstavnički dom, koji drže demokrate, neće razmatrati rezoluciju kojom se predsjedniku odobrava da održi govor u donjem domu Kongresa, sve dok vlada ne bude otvorena.\nTo njeno pismo bilo je odgovor na Trumpovo pismo u kojem je poručio da se "raduje govoru o stanju nacije pred Kongresom 29. januara".\n"Bilo bi tužno kada govor o stanju nacije ne bi bio održan na vrijeme i što je još važnije - na pravoj lokaciji", naveo je Trump u pismu koje je objavila Bijela kuća.\nPelosi je i ranije obeshrabrila predsjednika da govor održi u Kongresu i pozvala se na “potencijalne bezbjednosne probleme” zbog djelimičnog zatvaranja vlade.\n"Nema nikakvih briga za bezbjednost u vezi sa govorom o stanju nacije. Odazvaću se vašem pozivu i ispuniti svoju ustavnu dužnost. Prenijeću važne informacije o stanju nacije Kongresu i građanima", odgovorio je Trump.\nPredsjednik SAD je dužan da Kongresu podnese godišnji izvještaj o stanju nacije, ali ne postoji obaveza da o tome govori pred oba doma Kongresa.\nGovor predsjednika o stanju nacije se prenosi uživo na televiziji u najgledanijem, večernjem terminu.


RTCG - Radio Televizija Crne Gore - Nacionalni javni servis :: Kulturna galaksija :: "Dnevnik Diane Budisavljević" u CNP-u / print=true\nU OKVIRU PROJEKTA CGO 20. 02. 2020. 22:55 >> 22:54 0\nU OKVIRU PROJEKTA CGO\nProjekcija filma "Dnevnik Diane Budisavljević" i razgovor sa rediteljkom Danom Budisavljević, biće organizovano sjutra u 20 sati na Sceni studio u Crnogorskom narodnom pozorištu.\nKako su saopštili iz Centra za građansko obrazovanje (CGO) projekcija filma i razgovor nakon njega dio su projekta "Ubrzaj rodnu ravnopravnost".\n"Nakon prikazivanja filma zakazan je razgovor na temu "Ženska lica otpora" na kojem će učestvovati rediteljka Dana Budisavljević i istoričar Miloš Vukanović. Razgovor će voditi Miroslav Minić, profesor književnosti", ističu u saopštenju CGO.\nKako dodaju, projekat "UBRZAJ rodnu ravnopravnost!" teži da kroz angažovani kulturno-umjetnički program stavi u fokus pitanja uloge žena u kreiranju politika i donošenju odluka, kao i njihovu ulogu u različitim procesima. Zato se panel fokusira na žene koje su kroz svoj otpor doprinosile zaštiti ljudskih prava, poput Diane Budisavljević. Projekat je podržan od Ministarstva za ljudska i manjinska prava.\nZabrinuti zbog izvjesnog izbora Nikolića za rektora


Američka NSA za špijuniranje godinama koristi malver u firmwareu hard diskova\nTema: Američka NSA za špijuniranje godinama koristi malver u firmwareu hard diskova\n21.06.2016, 00:14 #1\nPohvaljen 7.328 puta u 3.773 postova\nKaspersky Lab je otkrio operaciju sajber špijunaže grupe koju su istraživači ruske kompanije nazvali Equation i koja je, prema njihovim rečima, “verovatno jedna od najsofisticiranijih grupa u svetu” i “najnaprednija” od svih koje su oni ikad videli. Iako se ne zna kada je grupa Equation započela sa svojim aktivnostima, neki dokazi govore da je ona aktivna skoro dvadeset godina.\nGrupa Equation je godinama inficirala hiljade, a možda i desetine hiljada računara širom sveta, i to pre svega, u državnim i diplomatskim institucijama, telekomunikacijskim kompanijama, avio kompanijama, energetskim, naftnim i gasnim kompanijama, vojnim organizacijama i institucijama koje se bave nuklearnim istraživanjima, medijima, transportnim kompanijama, finansijskim institucijama, medijima, kompanijama koje razvijaju tehnologije enkripcije, ali i računare islamskih aktivista i naučnika. Žrtve ove grupe su iz više od 30 zemalja iz celog sveta.\nGrupa je koristila arsenal veoma moćnih i kompleksnih alata čiji je razvoj zahtevao mnogo ulaganja. Ti takozvani “implanti”, kako grupa zove svoje trojance, istraživači Kaspersky Laba nazvali su EQUATIONLASER, EQUATIONDRUG, DOUBLEFANTASY, TRIPLEFANTASY, FANNY i GRAYFISH. Iz Kaspersky Laba kažu da je sasvim izvesno da ovi alati nisu jedini koje je grupa koristila, ali da ostale alate tek treba identifikovati i imenovati.\nSama grupa je koristila tajna imena za svoje alate, kao što su SKYHOOKCHOW, UR, KS, SF, STEALHFIGHTER, DRINKPARSLEY, STRAIACID, LUTEUSOBSTOS, STRAITSHOOTER, DESERTWINTER i GROK.\nNeki od najmoćnijih alata iz arsenala grupe Equation su moduli EquationDrug i GrayFish. Oni omogućavaju reprogramiranje firmwarea hard diskova na desetine različitih proizvođača, uključujući i Seagate, Western Digital, Toshiba, Maxtor i IBM.\nReprogramiranjem firmwarea hard diska, grupa je obezbeđivala opstanak malvera tako da preživi formatiranje diska i reinstalaciju operativnog sistema. Ako bi malver dospeo u firmware, on je mogao da “oživljava” unedogled. Modul je mogao da spreči brisanje određenih sektora diska ili da ih zameni malicioznim tokom pokretanja operativnog sistema.\n“Druga opasnost je što kada se hard disk inficira ovim malicioznim payloadom, nemoguće je skenirati njegov fimrware. Da pojednostavimo: za većinu hard diskova postoje funkcije za upis u fimrware hardvera, ali nema funkcija da se to pročita. To znači da smo praktično slepi, i ne možemo da detektujemo hard diskove inficirane ovim malverom”, kaže Kostin Raiu, direktor tima za globalno istraživanje i analizu u kompaniji Kaspersky Lab.\nReprogramiranje firmwarea omogućava kreiranje nevidljivog, postojanog sektora skrivenog unutar hard diska. On se koristi za čuvanje izvučenih inormacija koje napadači kasnije mogu uzeti. Takođe, u nekim slučajevima oni mogu pomoći grupi da razbije enkripciju.\nGrayFish se može instalirati u MBR (master boot record) računara, koji se učitava pre operativnog sistema i čuva sve svoje podatke u delu operativnog sistema koji je poznat kao registry, u kome se normalno čuvaju konfiguracijski podaci.\nEquationDrug je korišćen na starijim verzijama Windowsa i nekim pluginovima koji su prvobitno dizajnirani da budu korišćeni na Windows 95/98/ME, što ukazuje da grupa Equation postoji već dugi niz godina.\nTokom prethodnih dvadesetak godina, grupa Equation je izvela mnogo različitih napada. Napad crva Fanny se ipak izdvaja. On je aktivan od 2008., a prvi put su ga sistemi Kaspersky Laba uočili i blokirali u decembru iste godine. Fanny je za širenje koristio Stuxnet LNK exploit i USB stikove. Za eskalaciju privilegija, Fanny je koristio bezbednosni propust koji je Microsoft ispravio ažuriranjem MS09-025, a koju je takođe koristila jedna od prvih verzija Stuxneta iz 2009.\nZanimljivo je da je Fanny koristio ova dva exploita pre nego što su oni integrisani u Stuxnet, što ukazuje da je grupa Equation imala pristup ovim 0-day exploitima pre grupe Stuxnet. Jedan od 0-day exploita u Stuxnetu je ustvari bio Flame modul koji je koristio istu ranjivost i koji je uzet iz Flame platforme i ugrađen u Stuxnet.\nGlavni cilj crva Fanny je bio mapiranje kompjutera koji su izolovani od nebezbednih mreža (air-gapped). Da bi to postigao, Fanny je koristio komande na USB-u i kontrolni mehanizam koji je omogućavao prolaz podataka prema i od ovakvih kompjutera.\nKonrektno, inficirani USB stik sa sakrivenim skladišnim prostorom je korišćen za prikupljanje osnovnih informacija o sistemu sa komjutera koji nije povezan sa internetom, koje se šalju C&C serveru kada se USB stik priključi na kompjuter inficiran crvom Fanny i to kada je računar povezan sa internetom. Ako bi napadači želeli da izdaju komande na izolovanim mrežama, oni ih mogu sačuvati u tim skrivenim sektorima na USB stiku. Kada se stik priključi na izolovani računar, Fanny prepoznaje komande i izvršava ih.\nGrupa Equation koristi jedinstvene metode za infekaciju računara ciljeva. To osim infekcije preko weba, uključuje i fizički svet - presretanje fizičkih dobara i zamenjivanje trojanizovanim replikama. U jednom slučaju, na primer, ciljevi su bili učesnici naučne konferencije u Hjustonu. Kada su se naučnici vratili kućama, neki od učesnika konferencije dobili su kopiju konferencijskog materijala na CD-u koji je iskorišćen za instalaciju implnta DoubleFantasy na računarima ciljeva.\nNeki dokazi otkrivaju čvrste veze koje je grupa Equation imala sa drugim grupama, kao što su Stuxnet i Flame, ali uvek sa pozicije moćnijeg. To dokazuje činjenica da su imali pristup nekim 0-day exploitima pre grupa Stuxnet i Flame, ali i to da su u nekom trenutku grupe delile exploite.\nGrupa Equation je koristila infrastrukturu za komandu i kontrolu (C&C) koja uključuje više od 300 domena i više od 100 servera u različitim zemljama, uključujući Veliku Britaniju, SAD, Italiju, Nemačku, Holandiju, Panamu, Kostariku, Maleziju, Kolumbiju i Češku.\nIstraživači Kaspersky Laba su otkrili sedam exploita koje je koristila grupa Eqution, od kojih su najmanje četiri 0-day exploiti.\nTokom faze infekcije, grupa je mogla da koristi i deset exploita u nizu. Međutim, istraživači su primetili da nikada nije korišćeno više od tri exploita. Ako prvi ne bi bio uspešan, grupa bi probala sa drugim, a zatim u slučaju neuspeha i sa trećim. Ako bi sva tri exploita bila neuspešna, grupa ne bi inficirala sistem.\nKaspersky Lab je odbio da javno imenuje državu ili agenciju koja stoji iza ove operacije, ali ukazivanje na povezanost sa Stuxnetom, vodećim sajber oružjem američke Nacionalne bezbednosne agencije (NSA) koje je korišćeno za sabotažu iranskih postojenja za obogaćivanje uranijuma, jasno govori ko bi mogao biti osumnjičeni u ovom slučaju.\nOsim toga, na to bi mogla ukazati i činjenica da je najveći broj infekcija koje je otkrio Kaspersky Lab otkriven u zemljama koje su često mete američkog špijuniranja, kao što su Kina, Iran, Pakistan i Rusija.\nIzvor Rojtersa, koji je nekada radio u NSA, potvrdio je otkriće i analizu Kaspersky Laba, kao i da je agencija odgovorna za ovu operaciju.\nNSA je odbila da komentariše ovaj izveštaj Kaspersky Laba.


Francuzi odredili cenu, na potezu je Arsenal - Sportske.net\nFrancuzi odredili cenu, na potezu je Arsenal\nMoraće "Tobdžije" dobro da se otvore ukoliko žele da već u januaru angažuju krilnog igrača Lila.\nOzil se vraća korenima, deliće svlačionicu sa Srbinom?Remzi ima cilj, ovo je njegov naredni klub, boriće se za Ligu šampiona?!Arsenal ne može bez šopinga u Francuskoj, poslata i ponuda za "novog Dembelea"!Arsenal konačno vodio na poluvremenu, Obamejang srušio Barnli!Rvanje grčko-engleskim stilom, pogledajte borbu Sokratisa i Barnsa!\nMeđu igračima koji su ove zime dovedeni u vezu sa prelaskom u Arsenal našao se i prvotimac Lila koji igra na poziciji krila.\nHitronogi Nikolas Pape (23) igra u sjajnoj formi, postigao je 12 golova i upisao 5 asistencija na 18 nastupa u Ligi 1 tokom tekuće sezone, ali ga Lil neće pustiti za siću.\nDa postoji interesovanje Arsenala potvrđuje i izjava trenera Lila Luisa Kamposa koji je progovorio o vrednosti Nikolasa Papea.\n"Košta 80 miliona evra, ali klub koji ima taj novac moraće da ubedi i igrača", rekao je Kampos.\nData izjava je pomalo pretenciozna, teško je zamisliti da bi bilo koji igrač Lila odbio poziv premijerligaša, pa tako ne treba sumnjati da će Pape spakovati kofere ukoliko Arsenal zaista bude pronašao zajednički jezik sa francuskim klubom.


Košarkaški klub Mega Mozzart » MEGA SOCCERBET U UTORAK DOČEKUJE PARTIZAN NA STARTU POLUFINALNE SERIJE\n– Polufinalna serija je već dovoljna činjenica da u tu seriju uđemo jako motivisano. Čeka nas Partizan sa kime smo do sada odigrali dve utakmice, obe rezultatski neizvesne, jako dobro i siguran sam da smo iz te dve utakmice izvukli pouke. Oni su tim koji je bez obzira na rezultat, sastavljen za najviše domete, kako u ABA ligi, tako i u Evrokupu. Imaju dovoljno iskustva i kvaliteta da naprave dobar rezultat. Mislim da je na osnovu prethodnog iskustva jako bitno, i da će se tu utakmica lomiti, da im odgovorimo na fizičkom polju, da zaustavimo njihovo trčanje i izuzetno kvalitetan skok u napadu, zbog čega smo i prethodne utakmice sa njima izgubili. Mislim da će te dve stvari, pored nekih taktičkih zamisli, možda biti i najvažnije za utakmice koje su pred nama. Siguran sam da ćemo izaći jako motivisani i daćemo dati sve od sebe da ostvarimo što je moguće bolji rezultat,\nUtakmica Mega Soccerbet – Partizan NIS se igra u utorak 1. juna od 20:30 u Hali Mega Factory bez prisustva publike, uz direktan prenos na TV Arena Sport.


Brnabić za CNN o uspehu vakcinacije u Srbiji - Radio televizija Pančevo\n11. februara 2021. 11. februara 2021. 0115\nSrbija je uspešna u vakcinisanju zato što je veoma rano donela odluku da nabavka vakcina bude prioritet i da to ne posmatra kao geopolitičko, već isključivo zdravstveno pitanje, istakla je danas premijerka Ana Brnabić u intervjuu američkoj televiziji CNN.\nOna je navela da je razlog uspešnog procesa imunizacije stanovništva i sprovedena digitalizacija.\n“Odlučili smo se da idemo direktno u pregovore sa raznim proizvođačima, ne smatrajući to geopolitičkim pitanjem, već onim što to i jeste – zdravstenim pitanjem, a sve samo sa jednim ciljem, a to je da dobijemo što pre cepiva“, objasnila je ona.\nBrnabić je podsetila da je Srbija možda bila prva zemlja u svetu koja je potpisala ugovor sa Fajzerom, kao i druga u Evropi koja je dobila njihovu vakcinu.\n“Bili smo i prva zemlja u Evropi koja je potpisala ugovor sa kineskim Sinofarmom i dobili smo prvi njihove vakcine. Mi smo odlučili da ovo pitanje tretiramo kao ključno prioritet”, podvukla je ona.\nBrnabić je, kao drugi razlog uspešnosti procesa vakcinacije, navela digitalizaciju javnih servisa, što je bio prioritet u protekle četiri godine.\n“To nam je omogućilo da veoma brzo imamo pametan sistem koji čini ovaj proces veoma lakim za građane, transparentnim i za nas lako za upravljanje”, dodala je ona.\nBrnabić je rekla da ne želi da učestvuje u raspravama da li je trebalo nabavljati samo zapadne vakcine ili i ruske i kineske, rekavši da veruje da je pitanje vakcinacije prioritetno širom sveta, pitanje spašavanja života, a da to nema veze sa politikomm i geopolitkom.\nKao kandidat za prijem u EU, dodala je, fokus Srbije jeste put ka članstvu, podsetila je ona dodajući da je Srbija učestvovala u svim naporima Unije za razvoj i dobijanje vakcina.\n“Kao mala zemlja mi smo donirali 2,1 milion evra preko Evropske komisije za razvoj vakcine u korist svih nas. Takođe smo i deo mehanizma Kovaks, ali smo mislili da bi bilo dobro da pokrenemo i direktne pregovore sa proizvođačima”, ukazala je Brnabić.\nKazala je da su prve vakcine koje su došle u Srbiju bile Fajzerove, ali da su i Sinofarmova i Sputnjik vakcina bezbedne i efektivne, što je jedino bitno.\nKazala je i da očekuje da do kraja ovog meseca Srbija dobije i prve isporuke AstraZeneka vakcina.\n“Radimo sve što možemo da osiguramo da se naši građani vakcinišu, da budemo bezebdni, da se život i privreda vrate normalnosti što je pre moguće”, ukazala je ona.\nNa pitanje da li u ovom trenutku nije bilo lakse što Srbija nije u EU, kao što je to slučaj sa Velikom Britanijom, zemljom koja prednjači u vakcinaciji, Brnabić je kazala da ne može to reći.\n“Zemlje članice EU imaju mnogo benefita koje mi nemamo, uključujcuhi budžetsku podršku za oporavak posle kovid krize”, dodala je ona.\nUkazala je da je očekivala da će multilateralizam da prevlada i da će svi postaviti kao zajednički prioritet podršku razvoju, proizvodnje vakcina, sa ciljem povećanja kapaciteta.\n“Mislim na kraju dana da će EU dobro obaviti svoj posao. Možda je kasno startovala, ali izaćiće snažnija iz svega ovoga”, uverena je premijerka.\nNa konstataciju da u Srbiji građani mogu da biraju vakcine i pitanje koje vakcine najviše žele, Brnabić je prenela da velika većina kaže da želi da se vakciniše bilo kojom vakcinom koju imamo jer su sve bezbedne.\n“Mi pratimo sve procese odobrenja vakcina u zemljama porekla, ali i Svetskoj zdravstvenoj organizaciji i EU. Naša Agencija za lekove, tako je, registrovala Fajzerovu vakcinu dan posle odobrenja nadležne ustanove u SAD, i par dana pre EU. Imamo duple, a i trostruke standarde bezbednosti koje primenjujemo. Čekamo najpre da neko registruje, pa onda analiziramo svu dokumentaciju i uzorke”, objasnila je Brnabić.\nZbog toga, uverena je, građani apliciraju za bilo koju vakcinu.\nDodala je da je kineska vakcina veoma popularna, ali i zato što je najviše imamo na raspolaganju.\nPodsetila je da je sinoć dočekala novu pošiljku od pola miliona vakcina iz Kine.\n“Najvažnije je da se građani vakcinišu, nije važno kojom”, rekla je ona.\nUpitana za epidemiološke mere Brnabić je kazala da Srbija pokušava da pronađe oprezan balans između potrebnih zdravstvenih mera, privrede i psihičkog stanja građana kojima je dosta restrikcija.\n“Uspešni smo jer su građani disciplinovani, a i poslodavci, te i pre svega ugostitelji koji cene što mogu da rade, pa pomažu u sprovođenju mera. To sve daje rezultate”, objasnila je Brnabić.\nPodsetila je da je Srbija imala najpre najrestriktivnije mere u svetu i da od tada pokušava da balansira između omogućava što slobodnijeg života i rada uz potrebne mere i stalno praćenje razvoja situacije.\nVučić u nedelju gost u emisiji “Hit Tvit”, govoriće o mafijaškim klanovima, opoziciji, ali i uspehu Srbije\nNikoleta Dragaš 1. septembra 2021. 1. septembra 2021.\nHeroj dana – volonter Radovan Laćarak\nBojana Kecic 1. maja 2020. 1. maja 2020.\nU toku pripreme osmaka za završni ispit\nJasmina Petkovic 13. marta 2020. 13. marta 2020.


Sretenjski ustav, masoni i slobode građana Srbije - TAMO DALEKO\n24. августа 2019. Zdravko Elez 711 Views 0 Comments\nNa sredini omanje zaravni u gustoj hrastovoj šumi buktala je velika vatra oko koje je stajalo četrdesetak ćutljivih i namrštenih muškaraca. Većina njih se već lično poznavala, najviše iz zajedničkih poslova koje su imali, trgovine svinjama i drugim poljoprivrednim proizvodima. Zimsko jutro je bilo hladno tog 2. februara 1804. godine u Marićevića jaruzi, u neposrednoj blizini naselja Orašac, u oblasti Šumadije, kada su se na crkveni praznik Sretenje sreli najuticajniji i najbogatiji ljudi svog vremena, da donesu neke važne odluke.\nU krugu oko vatre su stajali oni čija će imena ostati zapamćena do danas, ali i neki koje je kasnija istorija potpuno zatamnila i zaboravila. Tu je bio lokalni sveštenik Atanasije Antonijević, trgovac Teodosije Marićević na čijem posedu se sve odvijalo, već čuveni Hajduk Veljko Petrović, knez Marko Savić, desetak „viđenijih“ ličnosti iz obližnje Topole, deo „hajduka“ iz okoline, i ispred svih trojica najautoritativnijih u toj grupi: Karađorđe Petrović, Vule Ilić Kolarac i Stanoje Glavaš.\nU srpskoj istoriji dešavanje je ostalo zabeleženo kao početak jednog od najvažnijih procesa ikada – početak Prvog srpskog ustanka ili borbe za oslobođenje od viševekovne okupacije azijske imperije, otomanske Turske. Ustanak je do danas jedno od najznačajnjih mesta u kolektivnom sećanju Srba, njegov vođa Karađorđe ima neupitan oreol hrabrog i beskompromisnog borca za slobodu i povratak domaćih vrednosti – vere, jezika i identiteta – nakon preduge izloženosti stranom uticaju u formi neprijateljskih Turaka koji su Srbiju pokorili još sredinom XV veka i nisu nameravali da je puste da bude „svoja“.\nUstanak i Karađorđe su tako danas „opšta mesta“ domaćeg identiteta čije se tumačenje uzima „zdravo za gotovo“, bez previše zalaženja u punu suštinu onoga šta je ustanak zaista bio, šta je značio, kojim idejama se vodio, i na osnovu čega je u tadašnjoj evropskoj javnosti dobio naziv koji ga i dan danas prati u naučnim istoričarskim krugovima mnogih zemalja – „srpska revolucija“.\nRevolucija ili ustanak, u svakom slučaju, crkveni praznik Sretenje, koji je u nedostatku pouzdanog dnevnog kalendara (kakvog u to vreme nije bilo u upotrebi u zaostaloj ruralnoj Srbiji pod Otomanima) poslužio kao pouzdana vremenska odrednica za okupljanje i početak velike akcije, biće mnogo godina kasnije proglašen za Dan državnosti Srbije i slaviće se sve do formiranja zajedničke Kraljevine Srba, Hrvata i Slovenaca decembra 1918. Nakon toga, biće ponovo uveden „u upotrebu“ posle demokratskih promena u zemlji, nakon okončanja epohe Slobodana Miloševića. Praznik se danas slavi ne samo kao uspomena na početak revolucije već i kao obeležavanje istorijskog trenutka u kome je Srbija, 31 godinu nakon skupa na Marićevićevom posedu, na isti dan 1835. godine u Kragujevcu dobila i svoj prvi Ustav, nazvan takođe po tom crkvenom događaju – „Sretenjski ustav“.\nI to su uglavnom ta ista objašnjenja koja se „provlače“ u opštem narativu već stotinak godina: Karađorđe je podigao ustanak protiv Turaka, borio se, nije uspeo, ubio ga kum, onda je došao Miloš Obrenović i on je doneo ustav koji je bio prvi takve vrste, on je garantovao slobodu svakom, itd. Ukratko – opšta mesta.\nZastava Prvog srpskog ustanka\nTek će poneki upućeniji istoričar, kakvih nažalost u Srbiji i dalje nema mnogo, objasniti da je „ustanak“ zaista bio revolucija, i to ne nacionalna već najpre socijalna, ideološka, klasna, zasnovana na idejama koje su u to vreme već naveliko kružile tadašnjom Evropom.\nIli, kako je to jednom rekao ugledni nemački istoričar Holm Zundhausen koji se bavio temom srpske istorije – „u Srbiji nije bilo ničega što u sličnoj formi nije postojalo u drugim delovima Evrope, ili još uvek postoji, i mom razumu je potpuno strano da istoriju Srbije ili te tadašnje Srbe smatram drugačijim, posebnim“. Ali, u današnjem tumačenju, i ustanka i Ustava, kod nas preovladava isključivo nacionalni predznak i gotovo svako prisutno „tumačenje“ ta dva događaja posmatra se samo kroz krajnje nerealnu i romantizovanu prizmu nacionalnog.\nIpak, pojašnjenje Sretenjskih „dešavanja“, kao socijalno revolucionarnih i ideoloških pre nego pukih nacionalnih, suštinski je važno za razumevanje ne samo onoga što se danas slavi, pojednostavljeno prikazanog kao „borba za slobodu“. Jer, Srbi XIX veka nisu se latili oružja i Ustava samo da bi dobili slobodu od stranih okupatora. U srži obe stvari bilo je, kako nam još uvek ne objašnjava dovoljno jasno domaća istoriografija, pitanje opštih sloboda, ustvari. Ljudskih sloboda od ekonomske zavisnosti, od materijalnog robovanja, slobodne misli i reči, kretanja, ukratko, svega onoga što se danas nalazi u temeljima građanskog društva. Onog poretka kakav je čovečanstvo uspelo da izbori za sebe nakon vekova uporne i nimalo lake borbe gde pitanje slobode neće definisati isključivo strani okupator i nacionalno osećanje već svaki faktor koji je ljudima ograničavao ona prava koja se danas tako uzimaju „zdravo za gotovo“ u savremenoj civilizaciji. A taj faktor nije uvek bio samo stranac i samo okupator već mnogo češće domaći akter: „velikaš“, knez, feudalac, plemić, zemljoposednik.\nU Srbiji koja je zbog otomanske okupacije ostala van svih progresivnih ideja kakve su krenule da struje kontinentom još od rane renesanse u italijanskim gradovima u XIV veku i protestantske reformacije na Severu Evrope dva veka kasnije, dominatnan model društvenog uređenja bio je primitivni orijentalni feudalizam. Vlasnici svega su bili lokalni turski moćnici zvani „spahije“ koji su autonomno donosili sve odluke, određivali „poreze“ prema sopstvenim procenama i naplaćivali „dažbine“ onako kako su smatrali da treba. Srbija je potpuno zaostajala za svakom tehnološkom revolucijom kakve su se već naveliko odvijale po svetu, primorana da radi na tuđoj zemlji, da se prehranjuje od onoga što zemljoposednici hoće da daju kao naknadu za težak rad i da nema ništa svoje. Prava teskoba otomanske okupacije nije ležala u osećaju potčinjenosti stranoj religiji i običajima, čega i nije bilo previše, već u potpunoj zavisnosti od vlasnika zemlje na kojoj se rađalo, živelo, radilo i umiralo.\nTaj „virus“ slobode, nazvan masonskim, po građanskim udruženjima koja su najpre bila osnovana u Velikoj Britaniji u vreme tamošnje borbe za ograničavanje uticaja monarhije i plemstva, bio je prvi vesnik slobode za mnoge obespravljene ekonomske i svake druge robove lokalnih „vladara“, od Atlantika do Urala. I shodno tome, pravi razlog za strepnju kod klerikalnih monarhija od koje su najuticajnije tri – Austrougarska, Turska i Rusija – sve imale svoje interese direktno u tadašnjoj teritoriji Srbije.\nOba lidera srpskih ustanaka, Prvog i Drugog, Karađorđe i Miloš Obrenović bili su veliki i iskreni zagovornici tih ideja. Pokret saradnje na\nosnovama novih sloboda i građanskih vrednosti zahvatio je čitav Balkan neposredno nakon revolucije u Francuskoj, a jedan od najvažnijih učesnika u slobodarskom povezivanju i definisanju novih uslova društvenih odnosa bio je Grk Riga od Fere. Pogubljen u Beogradu od Otomana nakon neuspelog putovanja u Italiju, kao veoma opasni zagovornik ideje koja uništava feudalni i religijski karakter imperija, imao je pre smrti vremena da svoje misli proširi trgovačkim kanalima i do Karađorđa u Srbiji. Vesnik novog doba, Riga od Fere uspeo je da u strahu i mržnji ujedini dva neprijateljska carstva, Austrougarsko i Otomansko, pa su ga podanici jednog uhapsili, a drugog zadavili u kalemegdanskoj kuli „Nebojša“, ali i da učvrsti neke od najvećih srpskih trgovaca u uverenju da postoje novi obrasci državnog uređenja.\nUpravo je taj sistem bio čvrsto postavljen u Sretenjskom ustavu donetom na Sretenje u Kragujevcu 1835. godine. Poznato je da ga je zvanično pisao Dimitrije Davidović, najbliži saradnik Miloša Obrenovića, „kneza“ (vladara) Srbije nakon Drugog srpskog ustanka, a da mu je glavni\nmaterijal direktno obezbedio čovek iz samog „srca revolucije“ – francuski diplomata Boa Lakont. Ustav nije samo predvideo uvođenje instrumenta Skupštine i Vlade, sudove, činovničku klasu i državno ubiranje poreza već je doneo ključnu novinu: agrarnu reformu. Prema Ustavu, Srbi su dobili pravo da budu vlasnici zemlje na kojoj žive, da formiraju svoja imanja, da na njih samo plaćaju državi izvestan porez („6 talira“) ali da u svakom drugom smislu budu „svoji na svome“. Miloš Obrenović je u govoru koji je držao prilikom proglašenja ustava posebno istakao taj deo, da se ljudi od tog trenutka i bukvalno oslobađaju feudalnog jarma i samovoljnih nameta lokalnih silnika. Pojam „slobode“ koji se danas sa toliko ponosa pominje u Srbiji pri pomenu ovog Ustava, značio je, ustvari, najpre to: imovinsku i ekonomsku slobodu pojedinca.\n„Iz Ustava ćete videti da su opštenarodna prava koji će svaki Srbin uživati, prostrano, i onako opisana i razgranata kako je samo čovečanstvo predpisuje. U njima ćete naći da je ličnost svakog Srbina slobodna, i da je svaki Srbin gospodar svog imanja. Seoske šume i avlije ostaju opštenarodno dobro i ne smeju se više ograđivati. Po okruzima da se izaberu najumniji ljudi koji bi izradili zakone i uredbe kojima bi se ovaj ustav sproveo u delo“, rekao je.\nKnez Miloš Obrenović će tri meseca kasnije, takođe na crkveni praznik Đurđevdan, 5. maja 1835. godine javno objaviti da u Srbiji prestaju sve feudalne obaveze i nameti. Ta izjava predstavlja onu prekretnicu za koju se smatra da se njome u potpunosti završava „srpska revolucija“.\n„Ne treba zaboraviti da su ljudi koji su spolja dolazili i nastanjivali se u Srbiji, predlagali da se ponovo uspostavi feudalizam. Recimo, Vuk Karadžić je molio da mu se da u feud njegovo rodno selo Tršić. Međutim, Miloš je konačno presudio da se ukine feudalizam. Zbog toga je došlo do velikog talasa naseljavanja i porasta broja stanovnika. Srbija je tada bila simbol slobode, jer je za seljaka sloboda značila da ima svoju zemlju“, rekao je Antić.\nMasonska zastava Srbije predložena uz Sretenjski ustav\nPrema navodima na zvaničnom sajtu masonske organizacije „Regularna Velika Loža Srbije“, jedan od „najznačajnijih doprinosa koji su dali masoni u Srbiji, bio je upravo „Sretenjski ustav“, jedan od prvih i najliberalnijih ustava u svetu na čijoj naslovnoj stranici su istaknuti masonski simboli“. Kada se pojavilo prvo štampano izdanje ustava neposredno pred skup u Kragujevcu na kome je usvojen, na koricama su se zaista jasno uočavali simboli koji predstavljaju tajne masonske organizacije – svevideće oko i šestar.\nSudbina Sretenjskog ustava nije bila blistava: kako kaže nemački istoričar Holm Zundhausen u svom delu „Istorija Srbije“, on je predstavljao „republikansku zaraznu tačku“ na mapi tadašnje Evrope i kao takav morao je da bude uništen. Sve tri carevine izvršile su ogroman pritisak na Miloša Obrenovića da se Ustav povuče i uništi. Posle svega 55 dana važenja, zauvek je otišao u istoriju ali njegovu građansku i slobodarsku „vatru“ više nije bilo moguće ugasiti. Ono što je ostalo za istoriju neispričano jesu imena svih onih srpskih „velikaša“ koji su se ogorčeno borili protiv ideja Sretenjskog ustava i Miloša Obrenovića o slobodi na zemlji, priželjkujući da dojučerašnje turske spahije oni sami naslede i da jedina promena nakon ustanka i revolucije bude samo u tome ko će vladati i gospodariti na prostranoj srpskoj zemlji.\nNaslovna fotografija: Miloš Obrenović i pisac Sretenjskog ustava Dimitrije Davidović\n← Порука на Зејтинлику: Још увек оремо све наше њиве!\nPrva Fočanka na Univerzitetu u Hjustonu →\n26. јануара 2018. Zdravko Elez 0


Vaša privatnost i zaštita vaših ličnih podataka je važna za nas i u potpunosti je u skladu sa važećim propisima.\nMolimo vas da imate u vidu da se RE/MAX mreža franšiza u Srbiji sastoji od nezavisnih entiteta, pri čemu Rebeo doo Beograd ima funkciju Regionalnog direktora, dok agenti i/ili agencije koje su deo franšize nastupaju kao nezavisna lica u svoje ime kao rukovaoci podacima.\nPostoji nekoliko obrazaca za kontakt na ovoj web stranici koje se koriste za uspostavljanje kontakta sa predstavnikom RE/MAX-a koji će vam pomoći u vezi sa vašim upitom. Neki od ovih obrazaca sakupljaju samo osnovne informacije kao što su vaše ime, e-mail adresa i broj telefona, međutim, druge prikupljaju detaljnije lične podatke kao što je informacija o vašoj adresi. Takođe, u istu svrhu RE/MAX predstavnik može prikupiti vaše podatke o ličnosti prilikom telefonske komunikacije ili u drugoj usmenoj komunikaciji.\nMoj RE/MAX daje korisnicima mogućnost da kreiraju svoj nalog na RE/MAX web stranici i iskoriste prednosti naprednih funkcija kao što su čuvanje omiljenih oglasa ili čuvanje pretrage oglasa. Korisnici takođe mogu da stupe u kontakt sa agentima i da komuniciraju sa njima u sigurnom i bezbednom okruženju, dozvoljavajući agentima da obavljaju svoj posao i pronađu nekretninu vaših snova ili da prodaju vašu nekretninu.\nZa potpune informacije u vezi sa podacima koji se prikupljaju prilikom posete ovom veb sajtu molimo vas da pogledate Politiku privatnosti.\nBez obzira na to koji obrazac za kontakt pošaljete, možete da budete uvereni da će vaši podaci biti poslati predstavniku RE/MAX-a iz odgovarajuće RE/MAX agencije i nikome drugom. Uglavnom je ta osoba RE/MAX saradnik koji će zastupati vaše interese za određeni oglas. Međutim, kada se radi o upitima za zapošljavanje ili kupovinu franšize, vaši podaci će biti poslati agenciji, regionalnoj ili internacionaloj RE/MAX kancelariji.\nU RE/MAX svetu, vašim podacima mogu da pristupe samo određeni predstavnici RE/MAX-a sa korisničkim imenom i lozinkom. Izvan RE/MAX sveta, vašim ličnim podacima samo može da pristupi osoblje kompanije koja deluje kao izvršilac obrade, GryphTech Inc. koja je odgovorna za razvoj i održavanje web stranice kao i za čuvanje vaših podataka ili naše računovođe.\nVaši lični podaci se čuvaju na bezbednim serverima, čiji rad je usklađen sa evropskim smernicama za obradu i zaštitu podataka.\nPravo pristupa vašim ličnim podacima\nU skladu sa važećim propisima, imate pravo da pristupite vašim ličnim podacima koji se čuvaju u našem sistemu. Omogućavamo vam da to učinite putem stranice pristupite vašim ličnim podacima.\nTakođe, imate pravo na prenos podataka, što znači da moramo da vam damo mogućnost da preuzmete vaše podatke od nas u uobičajenom obliku, ako su vam isti potrebni za prenos drugoj strani.\nZahtevajući da pristupite vašim podacima koristeći stranicu pristupite vašim ličnim podacima, primićete podatke u bezbednom e-mailu. Ovo omogućava dodatnu fleksibilnost u vezi sa prenosom podataka, jer ćete biti u mogućnosti da jednostavno prosledite vaše podatke drugoj strani ili da ih kopirate u datoteku koju želite.\nPravo da se bude zaboravljen\nVažeći propisi takođe pružaju mogućnost da RE/MAX zaboravi vaše lične podatke. Po završetku tog procesa, svi vaši lični podaci koji mogu direktno ili indirektno da budu iskorišćeni za vašu identifikaciju, biće anonimni.\nPre: John Smith\nDa biste ostvarili svoje pravo da budete zaboravljeni, kliknite na dugme Zaboravi me u e-mail poruci koji primite nakon zahteva za vašim podacima na stranici pristupite vašim ličnim podacima.\nKada uspostavite saradnju sa RE/MAX-om, u obliku transakcije ili korišćenjem bilo koje RE/MAX usluge, RE/MAX zadržava pravo da zadrži vaše lične podatke u vremenskom roku koji je propisan lokalnim pravilima o zastarelosti.\nU ovom slučaju, vaše pravo da budete zaboravljeni ne važi, međutim, možete da prekinete dalju komunikaciju sa RE/MAX-om (marketinške e-mail poruke, nove nekretnine na tržištu, itd.) Dugme za zaustavljanje komunikacije u e-mail poruci ukloniće vas sa liste za slanje e-mail poruka ili marketinškim kampanja.


U susret čudima na Festivalu nauke | Savremena gimnazijaSavremena gimnazija\nU susret čudima na Festivalu nauke\nDecember 8, 2015 Comments Off on U susret čudima na Festivalu nauke\nUčenici Savremene gimnazije bili su u subotu, 5. decembra, među mnogobrojnim posetiocima Festivala nauke, koji je ove godine otvoren pod sloganom „Čuda su svuda”.\nŠta je Festival nauke?\nFestival nauke je tokom proteklih osam godina narastao u najveći naučni događaj u regionu jugoistočne Evrope. Prvi put ove godine, Festival nauke održao se na Beogradskom sajmu, gde su posetioci imali priliku da na prostoru od oko 6.000 m2 dožive pravu naučnu čaroliju.\nOvogodišnji Festival nauke predstavio je nove i veoma zanimljive goste iz inostranstva, a prvi među njima je velika naučna zvezda i TED predavač Greg Gejdž, koji je stigao iz Amerike. Na Festivalu je učestvovalo više od 550 naučnika, koji su kroz interakciju sa publikom, probudili radoznalost i pretvorili posetu u nezaboravnu avanturu. Mnogo pažnje na Festivalu posvećeno je hologramima, laserima i optičkim vlaknima, forenzici i ekologiji.\nŠta su učenici mogli da vide i nauče na Festivalu nauke?\nElektrotehnika, geologija, fizika, farmacija, veterinarska medicina, samo su neke od preko 50 oblasti iz sveta prirodnih, društvenih, tehničkih, medicinskih i humanističkih nauka koje su učenici Savremene gimnazije mogli da vide.\nSaznali su kako da brinemo o vodi, koje opasnosti joj prete i kako da je sačuvamo. Na naučnim demonstracijama Centra za promociju nauke videli su talasnu stranu svetlosti, jer Festival nauke se pridružio i obeležavanju 2015. godine kao Međunarodne godine svetlosti, zbog čega su posetioci imali uvid u neverovatne mogućnosti svetlosnih snopova.\n„Svaka mašina ima dušu koja je deo duše njenog izumitelja. Tražite dušu u mašinama“, govorio je Mihajlo Pupin. Svi zainteresovani učenici imali su jedinstvenu priliku da se slikaju sa projektovanim likom ovog velikog naučnika.\nPored eksplozija i svetlosnih efekata, videli su i telekinezu, fosile dinosaurusa, optičke varke i mnoge druge naučne eksperimente.\nCilj posete Festivalu nauke\nCilj naše posete Festivalu nauke je, ne samo da saznamo mnogo novih i zanimljivih naučnih otkrića, već i da probudimo još jače interesovanje za nauku i da uočimo koliko je kompleksan i zabavan svet koji nas okružuje.


Vreme 1186 - Baksuzberi -->\nKada je Barak Obama prvi put ulazio u Belu kuću, pre pet godina, jedna od krupnijih promena koju je uneo stala mu je u džep. Bio je prvi predsednik koji je svakodnevno koristio mobilni telefon, tačnije blekberi. Blekberi je uvek bio više od telefona, zapravo razvio se iz neke vrste pejdžera kojem su dodati govor i slika. Obama ga je koristio kao i većina poslovnih ljudi, novinara i političara, dakle uvek i svuda.\nAmerički predsednik će blekberija sada morati da se odrekne, ali ne zato što je Kongres ili Senat odlučio da mu ga oduzmu zbog visokih računa, već zato što je kanadska kompanija RIM koja proizvodi blekberi telefone – pred bankrotom. Milijardu dolara su izgubili samo u poslednjih godinu dana, otpuštaju 40 odsto zaposlenih u celom svetu, rasprodaju sve što nešto vredi, uključujući i samu firmu. I to za manje od pet milijardi dolara, što je sramno malo za kompaniju koja je do pre samo koju godinu drmala svetskim telekomunikacijama.\nKrenula je rasprodaja "dragulja iz krune", tako da je upravo najavljeno da će BBM, odnosno blekberi mesindžer biti prodat do juče ljutoj konkurenciji u obliku aplikacije za android i ajfon. BBM je jedna od najvrednijih i najpopularnijih aplikacija koju blekberi ima. Najsličniji je Skajpu, mada blekberijevci tvrde da je od Skajpa mnogo bolji. Zato neće biti aplikacije za mobilni Vindouz budući da je Majkrosoft vlasnik Skajpa. Svejedno, ako je iko ovih dana razmišljao o kupovini blekberija, sada ima razlog manje. Bilo da je hteo da kupi samo jedan aparat ili celu firmu.\nTo što je jedan titan među telekomunikacionim gigantima praktično nokautiran nas ne mora previše da pogodi, ako izuzmemo činjenicu da su mnogi visoki državni službenici u Srbiji poslednjih godina koristili blekberije te će sada morati to da menjaju. Ali razmere periodičnih promena u IT svetu morale bi da nas zainteresuju. Svako takvo ljuljanje predstavlja novi početak i to je šansa za one koji se u tim promenama do sada nisu snašli. Rupa koju iza sebe ostavlja blekberi neće se potpuno začepiti već postojećim sistemima nego će napraviti prostor za nešto novo. A to novo može da nikne bilo gde u svetu, Estoniji, Izraelu pa i u Srbiji. Pod uslovom da zemlja nema komplekse i ulaže u prosvetu i nauku koje bi trebalo da izbace pamet neophodnu za te male tehnološke revolucije. Umesto da tu pamet kupuje tamo gde ju je donedavno skupo prodavala.\nAko je blekberi odzvonio svoje, čini se da ajfonu ide bolje nego ikada. Devet miliona aparata prodatih za nedelju dana najbolji je rezultat u istoriji kompanije. Dovoljno da se ogluše na primedbe IT analitičara da novi ajfoni nisu doneli ništa suštinski novo, dok se hakeri zabavljaju razbijajući zaštitu na dugmetu osetljivom na otisak prsta. I oni bi morali da se zamisle nad greškama koje je RIM napravio pa je potonuo za manje od jednog predsedničkog mandata. Uprkos najpoželjnijem manekenu i istorijskom ulasku u predsednički kabinet. Osim ako im je baš to bio baksuz.


USIJALI SE TELEFONI Mnogo ljudi želi da dođe u Srpsku, ali prvo ISPIPAVAJU TEREN - Srpskainfo\nNakon što je Srpska od juče ujutro ukinula obavezne granične i lokalne karantine za putnike koji ulaze u BiH na graničnim prelazima na teritoriji RS, interesovanje ljudi za dolazak iz inostranstva je povećano.\nPotvrđeno je to za Srpskainfo u Inspektoratu RS, gdje ističu da od juče ujutro primaju mnoštvo poziva i mejlova ljudi iz inostranstva, koji provjeravaju pod kojim uslovima sada mogu da dođu u Srpsku.\nObavezni karantin je ukinut, ali naši inspektori, u skladu sa zaključkom Republičkog štaba za vanredne situacije, od juče ujutro putnike rješenjima upućuju u kućnu izolaciju – ističu u Inspektoratu RS.\nPropisani period kućne izolacije je 14 dana, ali od danas taj period može biti i kraći. Naime, Republički štab za vanredne situacije je juče omogućio da se onome ko ulazi u RS na kraće od 14 dana propiše kućna izolacija za taj period boravka, ali i u tom slučaju su obavezni boraviti u kućnoj izolaciji, objašnjavaju iz Inspektorata RS.\n– U skladu s navedenim dopunama Zaključka, lice koje prilikom ulaska u BiH preko graničnih prelaza na teritoriji Srpske prijavi nadležnom inspektoru da će boraviti u RS kraće od 14 dana, republički inspektor će mu izdati rješenje o stavljanju u kućnu izolaciju u kućnoj sredini na prijavljeni broj dana. Lice kojem je doneseno rješenje po ovom osnovu obavezno je da se prijavi nadležnoj higijensko-epidemiološkoj službi u mjestu boravka u roku od 24 časa od ulaska u RS, a nadležnoj komunalnoj policiji prije napuštanja mjesta boravka prilikom povratka u inostranstvo – navode iz Inspektorata RS.\nOva pravila ne važe, ipak, za nekoliko kategorija ljudi, uključujući vozače vozila u međunarodnom transportu, a koji će na graničnim prelazima biti samo evidentirati i neće ići u izolaciju, ali će podaci o njima biti prosljeđivani u HES službe doma zdravlja tamo gde vozač ima prebivalište. Oni na granici treba da pokažu identifikacioni dokument, putni nalog i licencu za profesionalnog vozača.\nTakođe, u kućnu izolaciju ne moraju ni oni koji rade u preduzećima u pograničnim područjima, ni oni koji granicu prelaze radi bavljenja poljoprivredom, a imaju potrebnu dokumentaciju koju predočavaju inspektorima na granici.\nU prethodnom periodu, podsjećamo, građanima koji su prelazili granicu i ulazili u RS i BiH izdavana su rješenja o smještaju u karantine koji su do juče funkcionisali u opštinama u RS, takođe na 14 dana.\nNovim zaključkom Republičkog štaba za vanredne situacije, koji je donesen u ponedjeljak, ovi lokalni karantini se moraju raspustiti, a ljudi koji su boravili u njima uputiti da prestalo vrijeme do 14 dana provedu u kućnoj izolaciji.\n– Svaka osoba iz karantina neće biti testirana, već se upućuje u kućnu izolaciju, a u slučaju pojave simptoma, kao što je temperatura veća od 37,2 stepeni ili naglo pogoršanje zdravstvenog stanja u smislu akutne respiratorne infekcije, odmah se javlja porodičnom doktoru. Ako neko nije registrovan kod porodičnog ljekara u RS, onda se javlja službi hitne medicinske pomoći ili nadležnom HES-u u mjestu prebivališta. Isto će biti predviđeno za sve koji ulaze u RS u skladu sa rješenjem o kućnoj izolaciji – objasnio je ministar zdravlja i socijalne zaštite RS Alen Šeranić, dodajući da će svi dobiti jasna uputstva šta ta izolacija podrazumijeva i kako da se ponašaju unutar svoje kućne sredine, te kako da se ponašaju ostali ukućani.\nOn podsjeća da su kazne za kršenje kućne izolacije od 1.000 do 3.000 KM, te ističe da će se u RS nastaviti kontrola poštovanja ove mjere. Iz Inspektorata pozivaju sve koji dolaze u RS, bilo na duže ili kraće vrijeme, da poštuju mjeru.\nIz Inspektorata ističu da i dalje nije predviđena mogućnost da putnici u RS mogu da uđu uz potvrdu ovlašćenje laboratorije o negativnosti testa na virus korona, na kraći period od dan ili dva, bez izricanja mjere kućne izolacije.\nPodsjećamo, prethodno je obavezne karantine za one koje ulaze u BiH na njihovoj teritoriji ukinula i Federacija BiH, a putnike, takođe, upućuju u kućnu izolaciju.\nDruštvo GranicaInspektorat RSkarantinikućna izolacijaStranci\n"ČUVATI ZDRAVLJE GRAĐANA" Škrebić istakao da je izdato 50.400 rješenja za izolaciju\nJEDNI KUĆI, DRUGI U KARANTIN Naglo popuštanje mjera u Federaciji unijelo pometnju u cijelu BiH\nKućna izolacija OBAVEZNA ZA PUTNIKE: Negativan test na koronu i dalje nije ULAZNICA U SRPSKU


Senatski odbor jednoglasno je izglasao tu meru u utorak (19. oktobra) uveče nakon što je Centralna vojna bolnica u kojoj se Zeman lečio saopštila da je "nesposoban da ispuni bilo koju od svojih radnih obaveza".\nPlenarno glasanje će se sada održati u Senatu 5. novembra i u Donjem domu 8. novembra o formalnom prenosu Zemanovih ovlašćenja na premijera Andreja Babiša i predsednika parlamenta Radeka Vondračeka, Babiševog saveznika, u skladu sa češkim ustavom.\nMiloš Zeman hitno odveden u bolnicu\nVećina tih ovlašćenja su ceremonijalne.\nAli Zemanu je pozlilo neposredno pre nego što je trebalo da imenuje nekoga za formiranje vlade nakon izbora u Češkoj ranije ovog meseca, na kojima je Babišova stranka osvojila najviše glasova, ali je ipak izgubila od koalicije opozicionih partija predvođene Petrom Fialom, piše EU Obzerver.\nPauza do sastanka parlamenta ostavlja zemlju bez lidera dve nedelje.\nČinjenica da bi sada Babiš, milijarder kontroverzne prošlosti, mogao da bude zadužen da sam sebe skine sa premijerske funkcije, ostavlja mogućnost novih prljavih trikova.\nBabiš je obećao da će dati mandate Fiali, iako su Zemanovi poslednji komentari pre hospitalizacije bili da bi najveću stranku, odnosno Babišovu stranku ANO, trebalo prvo zamoliti da pokuša da formira vladajuću koaliciju.\nAli u međuvremenu, otkrića o jednom od Zemanovih pomoćnika razotkrila su još veći haos na najvišem političkom nivou u zemlji.\nČeška policija pokrenula je istragu o tome da li su funkcioneri ili bliski saradnici predsednika Miloša Zemana počinili krivično delo time što nisu javnosti ili najvišim zvaničnicima rekli da je on previše bolestan da bi radio.\nZeman je na intenzivnoj nezi i navodno pati od komplikacije jetre koja se naziva hepatična encefalopatija, a koja narušava kognitivne funkcije.\nIz bolnice je već 13. oktobra Zemanovom šefu kabineta Vratislavu Minažu rečeno da je predsednik nesposoban za rad.\nAli kada je Minaž posetio Zemana u bolnici 14. oktobra, otišao je iz bolnice sa dokumentom o opozivu parlamenta koji je nosio Zemanov potpis, postavljajući pitanje da li je Zemanov potpis falsifikovan.\n- Što se tiče novih informacija... policija će pokrenuti istragu o mogućim nezakonitim radnjama, u kojima se mogu otkriti znaci zločina protiv republike - saopštila je češka policija u utorak, govoreći o Minažu.\nOvaj politički haos u Pragu dolazi usred šire zabrinutosti EU za vladavinu prava u nekoliko država članica, uključujući Mađarsku, Poljsku i Sloveniju.\nI sam Babiš se suočio sa navodima o sukobu interesa pri dobijanju sredstava EU za svoje privatno poslovno carstvo.\nAli, Babiš je dao podršku za pravičan proces na isti način na koji je obećao da će dozvoliti Fiali, lideru opozicije, da preuzme uzde nakon što se parlament konačno sastane.\n- Cela situacija koja je ovde nastala je neadekvatna i neprihvatljiva aktivnost Minaža... bilo bi najbolje da se on odmah povuče sa svog mesta - rekao je Babiš za veb stranicu iDNES.cz.\nI Petr Fiala je rekao da bi Minaž trebalo da podnese ostavku. Međutim, Minaž je u utorak bio prkosan.\nRekao je da ga samo Zeman može otpustiti i objavio tvitove o istorijskim krizama suvereniteta Češke.\n- Predsednik Republike je Miloš Zeman, koji me je postavio na tu funkciju i jedini ima pravo da me razreši. Neću komentarisati izjave nijednog političara - rekao je Minaž.


Zašto u snovima sporo trčimo, šta to zapravo znači?\nUkoliko ste se ikada pitali zašto u snovima trčite toliko sporo, nedavno istraživanje je pokazalo da je uzrok tome to što se snovi zapravo doživljavaju kao usporeni snimak. Danijel Erlačer, profesor s Univerziteta u Bernu, sproveo je istraživanje koristeći lucidne sanjare one koji mogu da kontrolišu svoje snove.\nNaučnici su zahtIJevali od sanjara da označe vreme koristeći ranije dogovoren pokret očima. Volonteri su zatim jednostavno računali vreme praveći 10 koraka ili izvodeći gimnastičku tačku za koju im je bilo potrebno isto vreme kao za 10 koraka, a sve to beležeći vreIJme očnim pokretima.\nKada je upoređeno vrIJeme potrebno za šetanje ili gimnastiku u snu s onim u stvarnom životu, naučnici su otkrili da, dok je za sve bilo potrebno više vremena u stanju sna, "značajne razlike su otkrivene samo kod zadataka sa motornom aktivnošću (šetanjem i gimnastikom)".\nKonkretno, bilo je potrebno čak 50 odsto više vremena za izvođenje tih zadataka u snu nego na javi. Naučnici pretpostavljaju da je to rezultat sporijeg rada mozga dok spavamo, mada ima i drugih pretpostavki.\n"Vaše noge predstavljaju osnovni pogon dok se krećete kroz život. Ukoliko osJećate da su vam noge veoma spore, onda osJećate da postoji nešto što pruža otpor vašem napretku", kaže psiholog snova Ijan Volas.\nPosljednji put izmijenjeno srijeda, 14 februar 2018 14:11\nViše iz ove kategorije « GODINE MIJENJANJU APETITE: Šta žene žele tokom seksa? Katarina Bogićević za Standard: Ako pobijedim u subotu, prirediću spektakularan nastup na Evroviziji »